tripathysagar/odia_wiki huggingface dataset:
ପରିମାଣ, ଗଠନ, ସ୍ଥାନ ଓ ପରିବର୍ତ୍ତନର ବିଦ୍ୟାକୁ ଗଣିତ କୁହାଯାଏ । ଗଣିତରେ ଆବିଷ୍କାର କରୁଥିବା ଲୋକଙ୍କୁ ଗଣିତଜ୍ଞ କୁହାଯାଏ । ସାଧାରଣ ଜୀବନରେ ଗଣିତର ଅନେକ ଆବଶ୍ୟକତା ରହିଛି, ତେଣୁ ଗଣିତଜ୍ଞଙ୍କ ବ୍ୟତୀତ ଅନ୍ୟମାନେ ମଧ୍ୟ ଏଥିରେ ଗବେଷଣା କରନ୍ତି । ଏବେ, ଅନେକ ସ୍ଥାନରେ ଗଣିତର ଆବଶ୍ୟକତା ରହିଛି । ବ୍ୟବସାୟ, ବିଜ୍ଞାନ, ଇଞ୍ଜିନିୟରିଙ୍ଗ୍, ସ୍ଥାପତ୍ୟ ସବୁଥିରେ ଗଣିତର ଆବଶ୍ୟକତା ରହିଛି । ଗଣିତଜ୍ଞମାନେ ତର୍କ ସାହାଯ୍ୟରେ ସମସ୍ୟା ସମାଧାନ କରିଥାନ୍ତି । ଗଣିତଜ୍ଞମାନେ ଅନେକ ସମୟରେ ଅପସାରଣ ପଦ୍ଧତି ଅବଲମ୍ବନ କରନ୍ତି । ଉପଲବ୍ଧ ସତ୍ୟର ବ୍ୟବହାର କରି ନୂତନ ସତ୍ୟ ଆବିଷ୍କାର କରିବାର ବିଶେଷ ଉପାୟ ହେଉଛି ଅପସାରଣ । ଜଣେ ଗଣିତଜ୍ଞ ପାଇଁ, ଗୋଟିଏ ସତ୍ୟ ଓ ତାହାର କାରଣର ସତ୍ୟତା ଉଭୟ ଜରୁରୀ । ଅପସାରଣ ପଦ୍ଧତି ଅନ୍ୟ ଚିନ୍ତା ଓ ଗାଣିତିକ ଚିନ୍ତା ମଧ୍ୟରେ ପାର୍ଥକ୍ୟ ସୃଷ୍ଟି କରେ । ଗଣିତଜ୍ଞମାନେ ବିଭିନ୍ନ ବିଷୟରେ ସମାନତା ଅନୁଧ୍ୟାନ କରି ନୂତନ ସୂତ୍ର ସ୍ଥାପନ କରନ୍ତି । ଗାଣିତିକ ପ୍ରମାଣଦ୍ୱାରା ସେଗୁଡ଼ିକର ସତ୍ୟାସତ୍ୟ ନିର୍ଣୟ କରାଯାଏ । ଗାଣିତିକ ସମସ୍ୟାର ସମାଧାନ ପାଇଁ ବର୍ଷବର୍ଷ ଏପରିକି ଶତାବ୍ଦୀ ମଧ୍ୟ ବିତିଯାଏ । ଉନବିଂଶ ଶତାବ୍ଦୀରେ ଗିସେପ୍ପେ ପିନୋ  (୧୮୫୮-୧୯୩୨), ଡେଭିଡ୍ ହିଲ୍‌ବର୍ଟ୍  (୧୮୬୨-୧୯୪୩) ଆଦିଙ୍କ ଉଲ୍ଲେଖନୀୟ କାର୍ଯ୍ୟ ପରେ, ପୂର୍ବପ୍ରମାଣିତ ସୂତ୍ରଦ୍ୱାରା ନୂତନ ସୂତ୍ରପାତ କରିବା ପ୍ରଥା ପ୍ରଚଳିତ ହୋଇଛି  । ବାସ୍ତବ ପରିସ୍ଥିତିର ସଠିକ ଗାଣିତିକ ସୂତ୍ର ନିରୂପଣ ହେଲା ପରେ, ଗାଣିତିକ ତର୍କଦ୍ୱାରା ତାହାର ପୂର୍ବାନୁମାନ କରାଯାଇପାରେ । ଅପସାରଣ ଓ ତର୍କଦ୍ୱାରା ଗଣିତ ଗଣନ, ହିସାବ, ମାପ ଓ ଭୌତିକ ବସ୍ତୁର ଆକୃତି ଓ ଗତି ବିଷୟରେ ତଥ୍ୟ ପ୍ରଦାନ କରେ । ଅତି ପୁରାତନ କାଳରୁ ଗଣିତର ଉତ୍ପତ୍ତି ହୋଇସାରିଥିଲା । ଗ୍ରୀକ୍ ଗଣିତରେ ପ୍ରଥମେ କଠିନ ଯୁକ୍ତି ହୋଇଥିବାର ଜଣାଯାଏ, ଉଲ୍ଲେଖନୀୟ ଭାବେ ୟୁକ୍ଲିଡ୍‌ଙ୍କର ଏଲିମେଣ୍ଟ୍‌ସ୍‌ରେ   । ପ୍ରଥମରୁ ଅପେକ୍ଷାକୃତ ଧିର ଗତିରେ ଉନ୍ନତି କରୁଥିବା ଗଣିତ, ରେନେସାଁ ଯୁଗରେ ବିଜ୍ଞାନର ଅନ୍ୟାନ୍ୟ ଆବିଷ୍କାର ସହିତ ମିଶି ବେଗବାନ ହେଲା, ଯାହା ଏବେ ପର୍ଯ୍ୟନ୍ତ ଅବ୍ୟାହତ ଅଛି । ସାଧାରଣ ଧାରଣା ଗଣିତରେ ଏ ସବୁ ଥାଏ: ସଂଖ୍ୟା  (ଉଦାହରଣ ୩+୬ ୯) ଗଠନ: ବସ୍ତୁମାନେ କେମିତି ସଂଗଠିତ ସ୍ଥାନ: ବସ୍ତୁର ଅବସ୍ଥିତି ଓ ସଜାଣି ପରିବର୍ତ୍ତନ: ସମୟ ସହିତ ବସ୍ତୁରେ ବଦଳ ସଂଖ୍ୟା ଗଣିତରେ ସଂଖ୍ୟା ବା ପରିମାଣର ଅଧ୍ୟୟନ ଥାଏ  । ଗଠନ ଗଣିତର କେତେକ ଶାଖା ବସ୍ତୁର ଗଠନ ଉପରେ ଅଧ୍ୟୟନ କରନ୍ତି । ଆକୃତି ଗଣିତର କେତେକ ଶାଖା ବସ୍ତୁର ଆକୃତି ଉପରେ ଅଧ୍ୟୟନ କରନ୍ତି । ପରିବର୍ତ୍ତନ ଗଣିତର କେତେକ ଶାଖା ବସ୍ତୁର ପରିବର୍ତ୍ତନ ପ୍ରଣାଳୀ ଉପରେ ଅଧ୍ୟୟନ କରନ୍ତି । ଗାଣିତିକ ଉପକରଣ ଗାଣିତିକ ସମସ୍ୟାର ସମାଧାନ ପାଇଁ ବ୍ୟବହୃତ ଉପକରଣ ।
ରଣଧୀର ଦାସ  (୨୩ ସେପ୍ଟେମ୍ବର ୧୯୩୮, କଟକ - ୭ ଫେବୃୟାରୀ ୨୦୨୨, କଟକ) ଜଣେ ଓଡ଼ିଆ ଭାଷାର ସାମ୍ବାଦିକ ଏବଂ କଥାଚିତ୍ର ପ୍ରଯୋଜକ ତଥା ଅଭିନେତା ଥିଲେ  । ୪୫ ବର୍ଷ ଧରି ଜୀବନରଙ୍ଗ ପତ୍ରିକାର ସେ ସମ୍ପାଦକ ଥିଲେ। ତାଙ୍କ ପିତା ଥିଲେ ନରେନ୍ଦ୍ର ପ୍ରସାଦ ଦାସ ଓ ମାତା କଲ୍ୟାଣୀ ଦେବୀ । ରେଭେନ୍‍ସା କଲେଜିଏଟ ସ୍କୁଲରେ ଅଧ୍ୟୟନ ସାରିବା ପରେ ରେଭେନ୍‍ସା କଲେଜରେ ସ୍ନାତକ ଶିକ୍ଷା ... ରଣଧୀର ଦାସ ୧୯୩୮ମସିହା ସେପ୍ଟେମ୍ବର ୨୩ତାରିଖରେ ଡଗରପଡ଼ାରେ ଜନ୍ମଗ୍ରହଣ କରିଥିଲେ। ରେଭେନ୍‌ସା କଲିଜିଏଟରୁ ମାଟ୍ରିକ୍ ପାସ୍ କରିବା ପରେ ରେଭେନ୍‌ସା କଲେଜରେ ଉଚ୍ଚଶିକ୍ଷା ଗ୍ରହଣ କରିଥିଲେ। ପରେ ସେ ମାନ୍ଦ୍ରାଜ୍‌ରେ ସିଭିଲ ଇଞ୍ଜିନିୟରିଂ ଶିକ୍ଷା ସମାପ୍ତ କରି ବ୍ୟବସାୟ‌ରେ ପାଦ ଦେଇଥିଲେ। ପରବର୍ତ୍ତୀ ସମୟରେ ସେ କଟକ ଡଗରପଡ଼ା ଘରେ  ଜାତୀୟ ଦୂରଦର୍ଶନ ଓ ଚଳଚ୍ଚିତ୍ର ପ୍ରତିଷ୍ଠାନ ଗଢ଼ି ବହୁ ଓଡ଼ିଆ ଯୁବକଯୁବତୀଙ୍କୁ ପ୍ରଶିକ୍ଷଣ ପ୍ରଦାନ କରିଥିଲେ। ଶ୍ରୀ ଦାସ  ଜୀବନରଙ୍ଗ  ନାମକ ଏକ ଓଡ଼ିଆ ପତ୍ରିକା ପ୍ରକାଶନ କରି ଦୀର୍ଘ ୪୫ବର୍ଷ ଧରି ତାହାର ସଂପାଦନା କରୁଥିଲେ।  ମଥୁରା ବିଜୟ ,  ମାଂସର ବିଳାପ ଭଳି ଓଡ଼ିଆ ଚଳଚ୍ଚିତ୍ର ପ୍ରଯୋଜନା କରିବା ସହିତ  କଥା କହିବ ମୋ ମଥା ସିନ୍ଦୂର  ଓ  ପୁଅ ଭାଙ୍ଗିଦେଲା ସୁନା ସଂସାର ଭଳି ଚଳଚ୍ଚିତ୍ରରେ ସେ ଅଭିନୟ ମଧ୍ୟ କରିଥିଲେ। ଶ୍ରୀ ଦାସ  ଗୋଟିଏ କେନ୍ଦ୍ର ଦୁଇଟି ବୃତ୍ତ ,  ଲୋହିତ ସନ୍ଧ୍ୟା ,  ଗଳ୍ପ ଆଜି ଓ କାଲି ,  ଝଡ଼ ଓ ଝଙ୍କାର ,  ଶେଷ ପାହାଚ  ଭଳି କଥା ସାହିତ୍ୟ ରଚନା କରି ‌ସ୍ବତନ୍ତ୍ର ପାଠକୀୟ ଶ୍ରଦ୍ଧା ଅର୍ଜନ କରିଥିଲେ। ଚଳଚ୍ଚିତ୍ର ସମୀକ୍ଷା ଓ ସାରସ୍ବତ ସାଧନା ପାଇଁ ସେ ଅନେକ ଅନୁଷ୍ଠାନ ପକ୍ଷରୁ ସମ୍ମାନ ଓ ସମ୍ବର୍ଦ୍ଧନା ଲାଭ କରିଛନ୍ତି। କଟକ ଡଗରପଡାସ୍ଥିତ ତାଙ୍କ ଘରେ ସେ ଜାତୀୟ ଦୂରଦର୍ଶନ ଓ ଚଳଚ୍ଚିତ୍ର ପ୍ରତିଷ୍ଠାନ ନାମରେ ଓଡ଼ିଶାର ପ୍ରଥମ ସିନେମା ପ୍ରଶିକ୍ଷଣ ସ୍କୁଲ ଖୋଲିଥିଲେ। ଆଜିର ବହୁ ସିନେ ଓ ଟେଲି କଳାକାର ତାଙ୍କ ସ୍କୁଲରୁ ହିଁ ଅଭିନୟ ଶିକ୍ଷା ଗ୍ରହଣ କରି ଆଜି ପ୍ରତିଷ୍ଠିତ ହୋଇପାରିଛନ୍ତି। ରଣଧୀରବାବୁ ବାବୁଲାଲ୍ ଯୋଶୀଙ୍କୁ କହିଲେ ଯେ ପ୍ରଥମେ ସୁଶୀଲ ମୁଖାର୍ଜୀଙ୍କୁ ତାଙ୍କର ପ୍ରାପ୍ୟ ଦିଆଯାଇ କଲିକତା ଫେରିଯିବାକୁ କୁହାଯାଉ। ତାଙ୍କରି ପରାମର୍ଶରେ ନିର୍ଦ୍ଦେଶକ ସୁଶୀଲ ମୁଖାର୍ଜୀଙ୍କୁ ଚୁକ୍ତିବଦ୍ଧ ହୋଇଥିବା ଟଙ୍କା ଦିଆଗଲା ଓ ସେ କଲିକତା ଚାଲିଗଲେ। ହେଲେ  ମଥୁରା ବିଜୟ ର ନିର୍ଦ୍ଦେଶନା ଦେବେ କିଏ। ସେହି ସମୟରେ ମାଡ୍ରାସର ପ୍ରଖ୍ୟାତ ନାମା ପ୍ରଯୋଜକ ଏଲ୍ ଭି ପ୍ରସାଦଙ୍କ ପୁତୁରା ଏ ସଞ୍ଜୀବ  ସତୀ ଅନସୂୟା  ନାମରେ ଏକ ଓଡ଼ିଆ ଚଳଚ୍ଚିତ୍ରର ନିର୍ଦ୍ଦେଶନା ଦେଇ ଓଡ଼ିଶାରେ ବେଶ୍ ନାଆଁ କରିସାରିଥିଲେ। ତାଙ୍କୁ ନିର୍ଦ୍ଦେଶନା ଦାୟିତ୍ୱ ଦେବା ଉଦ୍ଦେଶ୍ୟରେ ପ୍ରଯୋଜକ ବାବୁଲାଲ ଯୋଶୀ ଓ ରଣଧୀର ଦାସ ମାଡ୍ରାସ ଯାଇ ଏ ସଞ୍ଜୀବଙ୍କ ସହିତ କଥାବାର୍ତ୍ତା ହୋଇଥିଲେ। ନିର୍ଦ୍ଦେଶକ ଏ ସଞ୍ଜୀବ ପ୍ରଥମ ସର୍ତ୍ତ ରଖିଥିଲେ ଯେ ସେ ନିଜର ପୁରା ୟୁନିଟ୍ ଦେଇ କଟକ ଯିବେ ଓ ଫିଲ୍ମର ସୁଟିଂ କରିବେ।
ନିତାଇ ପାଲିତଙ୍କ ନିର୍ଦ୍ଦେଶନାରେ ନିର୍ମିତ ଓଡ଼ିଆ କଥାଚିତ୍ର ମଲାଜହ୍ନ ୧୯୬୫ ମସିହାରେ କଟକର ପ୍ରଭାତ ସିନେମାରେ ମୁକ୍ତିଲାଭ କରିଥିଲା । ଏହା ଔପନ୍ୟାସିକ ତଥା ଚିତ୍ରଶିଳ୍ପୀ ଉପେନ୍ଦ୍ର କିଶୋର ଦାସଙ୍କ ରଚିତ ଉପନ୍ୟାସ  "ମଲାଜହ୍ନ" ର ଚିତ୍ର ରୂପ । ଏହା ବର୍ତ୍ତମାନ ସି.ଏଚ୍.ଏସ୍.ଇ. ର ଏକାଦଶ ଶ୍ରେଣୀର ଇଛାଧୀନ ଓଡ଼ିଆ ପାଠ୍ୟପୁସ୍ତକରେ ପଢାଯାଉ ଅଛି। କାହାଣୀ କଟକରେ ରହି ପାଠ ପଢୁଥିବା  'ସତୀ'   (ଝରଣା ଦାସ) କୁଳୀନ ବ୍ରାହ୍ମଣ ଘରର ଝିଅ  । ଗରିବ ବିଧବା ମାଦ୍ୱାରା ପରିପାଳିତ  'ନାଥନନା'  ସତୀକୁ ଭଲ ପାଆନ୍ତି । ଧନୀ ଘରେ ବାହା ହେଲେ ଝିଅ ସୁଖରେ ରହିବ ବୋଲି ସତୀର ନନା  'ସତୀ' କୁ ବାଧ୍ୟକରି ବିପତ୍ନିକ ଜମିଦାର ପ୍ରୌଢ଼ ନରହରି ମିଶ୍ରଙ୍କ ସହ ବାହା କରିଦିଅନ୍ତି । ପ୍ରୌଢ଼ ନରହରି ମିଶ୍ରଙ୍କ ଘରେ ଏକ ରକ୍ଷିତା ସହ ପ୍ରଥମ ପକ୍ଷରୁ ପୁଅଟିଏ ଥାଏ । ଦିନେ ସପରିବାର ତୀର୍ଥ ଦର୍ଶନରେ ଧବଳେଶ୍ୱର ଯାଇଥିବା ବେଳେ ପ୍ରଚଣ୍ଡ ଝଡ଼ତୋଫାନ ଯୋଗୁଁ  'ସତୀ'  ହଜିଯାଏ ଓ ନାଥନନାଙ୍କ ସହ ଦେଖା ହୁଏ । ପରଦିନ ନାଥନନା ସତୀକୁ ନରହରି ମିଶ୍ରଙ୍କ ଘରକୁ ଛାଡ଼ିବାକୁ ପହଞ୍ଚିଥିଲେ, କିନ୍ତୁ ପତ୍ନୀର ଚରିତ୍ରକୁ ସନ୍ଦେହ କରି ମିଶ୍ରେ  'ସତୀ' କୁ ଘରେ ପୁରାନ୍ତି ନାହିଁ । ଅଗତ୍ୟା  'ସତୀ' କୁ ନେଇ ନାଥନନା କଟକରେ ରଖନ୍ତି ।  'ସତୀ'  କିନ୍ତୁ ତା ବାପା, ମାଙ୍କ ପାଖକୁ ଯିବାକୁ ଚାହେଁ । ଗାଁକୁ ଫେରିବା ବେଳକୁ  'ସତୀ' ର ବାପା, ବୋଉ ଚାଲିଯାଇଥାନ୍ତି ଆରପାରିକୁ । ଗାଁ ଟାଉଟର ସମ୍ପତ୍ତି ହାତେଇବା ଲକ୍ଷ୍ୟରେ  'ସତୀ'  ଓ ନାଥଙ୍କୁ ନେଇ ଗୁଜବ ସୃଷ୍ଟି କରେ । ସତୀ ଯାଇ ନଦୀରେ ଝାସ ଦିଏ । ଅଭିନୟରେ ଓଡ଼ିଆ କଥାଚିତ୍ର  ମଲା ଜହ୍ନ ରେ ଅଭିନୟ କରିଥିବା ପ୍ରମୁଖ କଳାକାର ହେଲେ: ଝରଣା ଦାସ  (ପ୍ରଥମ କଥାଚିତ୍ର) ଅକ୍ଷୟ ମହାନ୍ତି  (କାଶ୍ୟପ) ମଣିମାଳା ପ୍ରିୟନାଥ ମିଶ୍ର  (ପୀର) ଶରତ ପୂଜାରୀ ଭୀମ ସିଂହ ପୂର୍ଣ୍ଣ ସିଂହ ଗୀତ ଓ ସଙ୍ଗୀତ ସଙ୍ଗୀତକାର: ଅକ୍ଷୟ ମହାନ୍ତି, ଏହା ଅକ୍ଷୟ ମହାନ୍ତିଙ୍କ ପ୍ରଥମ ଚଳଚ୍ଚିତ୍ର ସଙ୍ଗୀତ ନିର୍ଦ୍ଧେଶନା ଥିଲା  ।
ଝାରସୁଗୁଡ଼ା ବିମାନ ବନ୍ଦର ବା ବୀର ସୁରେନ୍ଦ୍ର ସାଏ ବିମାନବନ୍ଦର  ( : ) , ଭାରତୀୟ ରାଜ୍ୟ ଓଡ଼ିଶାର ଝାରସୁଗୁଡ଼ା ଜିଲ୍ଲା ସଦର ମହକୁମା ଝାରସୁଗୁଡ଼ା ସହରର କେନ୍ଦ୍ର ସ୍ଥଳରୁ ୫ କିଲୋମିଟର ଦୁରବର୍ତୀ ସ୍ଥାନରେ ଅବସ୍ଥିତ  । ଏହା ଝାରସୁଗୁଡ଼ାରୁ ରାଉରକେଲା ଯିବା ରାଜପଥ ଉପରେ ରହିଛି । ଏହା ଦ୍ୱିତୀୟ ବିଶ୍ୱ ଯୁଦ୍ଧ ସମୟରେ ବ୍ରିଟିଶ ମାନଙ୍କଦ୍ୱାରା ପ୍ରଥମେ ନିର୍ମିତ ହୋଇ ବ୍ୟବହୃତ ହେଉଥିଲା । ସ୍ୱାଧୀନତା ପରେ ଏହା ପରିତ୍ୟକ୍ତ ଅବସ୍ଥାରେ ରହିଥିଲା । ପରେ ଏହାର ଉନ୍ନତିକରଣ ହେଇ ଏୟାର ଓଡ଼ିଶା ତରଫରୁ ଭୁବନେଶ୍ୱର ଓ ରାଉରକେଲା ମଧ୍ୟରେ ବିମାନ ସେବା ଆରମ୍ଭ ହେଇଥିଲା । ୨୨ ସେପ୍ଟେମ୍ବର ୨୦୧୮ ମସିହାରେ ପ୍ରଧାନମନ୍ତ୍ରୀ [[ନରେନ୍ଦ୍ର ମୋଦୀନରେନ୍ଦ୍ର ମୋଦୀଙ୍କଦ୍ୱାରା]] ଝାରସୁଗୁଡ଼ା ବିମାନବନ୍ଦର ସର୍ବସାଧାରଣଙ୍କ ପାଇଁ ଖୋଲା ହୋଇଥିଲା । କେବଳ ଗୋଟିଏ ଦିନର ବିମାନ ଉଡ଼ାଣ ପରେ ଏହି ସେବା ବନ୍ଦ ରହିଥିଲା । ୩୧ ମାର୍ଚ୍ଚ ୨୦୧୯ ତାରିଖରେ ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀ ପୁଣିଥରେ ଏହାର ଦୈନିକ ଉଡ଼ାଣ ବ୍ୟବସ୍ଥା ପ୍ରାରମ୍ଭ କରିଥିଲେ । ଦିଲ୍ଲୀ, କଲିକତା ଏବଂ ହାଇଦ୍ରାବାଦକୁ ଉଡ଼ାଣ ବ୍ୟବସ୍ଥା ରହିବ । ବିସ୍ତାରିକରଣ ୯୦୯.୨୨ ଏକର ପରିମିତ ସ୍ଥାନରେ ଥିବା ଏହି ବିମାନ ବନ୍ଦର ପାଇଁ ରାଜ୍ୟ ସରକାର ପ୍ରଥମ ପର୍ଯ୍ୟାୟରେ ୫୦କୋଟି ତାଙ୍କ ବ୍ୟୟ କରି ୨୦୧୩ ମସିହାରେ ଏହାର ନବୀକରଣ କାର୍ଯ୍ୟ ଆରମ୍ଭ କରିଛନ୍ତି । ଏହି ୧୭୫ କୋଟି ଟଙ୍କାର ପ୍ରୋଜେକ୍ଟରେ ଭାରତୀୟ ଏୟାର ପୋର୍ଟ ଅଥରୀଟି ଓ ରାଜ୍ୟ ସରକାରଙ୍କ ଭାଗୀଦାରୀ ରହିଛି । ପ୍ରଥମେ ୮୦ କୋଟି ଖରଚ କରି ଏହାକୁ ୧୫-୩୦ ସିଟ ବିଶିଷ୍ଟ ସାନ ଉଡାଜାହାଜ ଅପାୟନ ପ୍ରସ୍ତୁତ କରିବା ପରେ ତାକୁ ପୂର୍ଣ କ୍ଷମତା ସମ୍ପନ୍ନ ବିମାନ ବନ୍ଦର କରାଯିବ । ଏଠି ପାଇଁ ଆବଶ୍ୟକୀଯ ରାଜିନାମା ଏଏଆଇ ସଙ୍ଗେ କରାଯାଇଛି । ବିମାନ ସେବା ଓ ଗନ୍ତବ୍ୟ ସ୍ଥଳ ଏବେ ବୀର ସୁରେନ୍ଦ୍ର ସାଏ ବିମାନ ବନ୍ଦରରୁ ଚାଲୁଥିବା ସିଧା ଉଡାଣ/ଗନ୍ତବ୍ୟସ୍ଥଳ ସବୁ ।
ଇନସୁଲିନ ଲିସପ୍ରୋ, ଅନ୍ୟମାନଙ୍କ ମଧ୍ୟରେ ଏକ ବେପାର ନାମ ହ୍ୟୁମାଲଗ ହେଉଛି ଏକ ଔଷଧ ଯାହା ମଧୁମେହ ଟାଇପ୍ ୧ ଏବଂ ଟାଇପ୍ ୨ ମଧୁମେହ ରୋଗମାନଙ୍କର ଚିକିତ୍ସା ପାଇଁ ବ୍ୟବହୃତ ହୁଏ  ସାଧାରଣତଃ ଏହାକୁ ଖାଇବା ସମୟରେ ଦିଆଯାଏ  ଏହା ଚର୍ମ ତଳ ଇଞ୍ଜେକସନ ଆକାରରେ କିମ୍ବା ଇନସୁଲିନ ପମ୍ପ ଆକାରରେ ବ୍ୟବହୃତ ହୁଏ । ପ୍ରଭାବ ଆରମ୍ଭ ସାଧାରଣତଃ ୩୦ ମିନିଟ୍ ମଧ୍ୟରେ ଘଟିଥାଏ ଏବଂ ପ୍ରାୟ ୫ ଘଣ୍ଟା ପର୍ଯ୍ୟନ୍ତ ରହିଥାଏ  ଏନପିଏଚ ଇନସୁଲିନ ପରି ଏକ ଲମ୍ବା କାର୍ଯ୍ୟକ୍ଷମ ଇନସୁଲିନ୍ ମଧ୍ୟ ଆବଶ୍ୟକ ହୋଇପାରେ  ସାଧାରଣ ପାର୍ଶ୍ୱ ପ୍ରତିକ୍ରିୟାରେ ନିମ୍ନ ରକ୍ତ ଶର୍କରା ହୋଇପାରେ  ଅନ୍ୟାନ୍ୟ ଗମ୍ଭୀର ପାର୍ଶ୍ୱ ପ୍ରତିକ୍ରିୟାରେ କମ୍ ରକ୍ତ ପୋଟାସିୟମ୍ ହୋଇପାରେ  ଗର୍ଭାବସ୍ଥାରେ ବ୍ୟବହାର ଏବଂ ସ୍ତନ୍ୟପାନ କରାଇବା ସାଧାରଣତଃ ନିରାପଦ ଅଟେ  ଏହା ମାନବ ଦେହର ଇନସୁଲିନ ଭଳି କାମ କରେ ଯାହା ଯକୃତଦ୍ୱାରା ନିର୍ମିତ ଗ୍ଲୁକୋଜର ପରିମାଣକୁ ହ୍ରାସ କରିଥାଏ ଓ ତନ୍ତୁର ଗ୍ଲୁକୋଜ ଗ୍ରହଣକୁ ବୃଦ୍ଧି କରିଥାଏ  ୧୯୯୬ ମସିହାରେ ଇନସୁଲିନ ଲିସପ୍ରୋ ପ୍ରଥମେ ଯୁକ୍ତରାଷ୍ଟ୍ରରେ ବ୍ୟବହାର ପାଇଁ ଅନୁମୋଦିତ ହୋଇଥିଲା ।  ଏଥିରେ ମାନବ ଇନସୁଲିନର ଏକ ଆମିନୋ ଏସିଡ ବଦଳେଇ ଦେବା ପରେ ଉତ୍ପାଦନ କରାଯାଏ । ଯୁକ୍ତରାଜ୍ୟରେ ୨୦୧୯ ସୁଦ୍ଧା 100 ୟୁନିଟ୍ ପିଛା ୧.୮୯ ପାଉଣ୍ଡ ଖର୍ଚ୍ଚ ହେଉଛି  ଯୁକ୍ତରାଷ୍ଟ୍ରରେ ଏହି ପରିମାଣର ହୋଲସେଲ ମୂଲ୍ୟ ପ୍ରାୟ ୩୦ ଡଲାର ଅଟେ  ୨୦୧୭ ମସିହାରେ, ଏହା ଯୁକ୍ତରାଷ୍ଟ୍ରରେ ୧୨୪ତମ ସାଧାରଣ ପ୍ରେସକ୍ରିପସନ ଔଷଧ ଥିଲା, ଯେଉଁଥିରେ ଛଅ ଲକ୍ଷରୁ ଅଧିକ ପ୍ରେସକ୍ରିପସନ୍ ରହିଥିଲା
ସୟଦ ମୁଜତବା ହୁସେନ କିରମାନୀ 29 ,ଡିସେମ୍ବର, 1949ରେ ମାଦ୍ରାସ ସହରରେ ଜନ୍ମଗ୍ରହଣ କରିଥିବା ଜଣେ ଭାରତୀୟ ୱିକେଟ କିପର । ଅନ୍ତର୍ଜାତିକ ପ୍ରଦର୍ଶନ ସୟଦ କିରମାନୀ ୧୯୭୧ରୁ ୧୯୮୬ ଯାଏ ଭାରତୀୟ କ୍ରିକେଟ ଦଳର ୱିକେଟକିପର ଭାବରେ ଖେଳିଥିଲେ । ସେ ୧୯୭୫ ବିଶ୍ୱ କପ ଦଳରେ ଥିଲେ ମଧ୍ୟ ଖେଳି ନ ଥିଲେ । ତାଙ୍କର ଅନ୍ତର୍ଜାତିକ କ୍ରିକେଟ ଜୀବନର ଆରମ୍ଭ ହେଲା ଯେତେବେଳେ ସେ ନିଉଜିଲାଣ୍ଡ ବିରୁଦ୍ଧରେ ପ୍ରଥମ ଟେଷ୍ଟ ଖେଳିଲେ । ସେହି ସିରିଜର ୨ ୟ ଟେଷ୍ଟରେ ସେ ଗୋଟିଏ ଇନିଙ୍ଗରେ ୬ଟି କେଚ ନେଇ ବିଶ୍ୱ ରେକର୍ଡ କରିଥିଲେ । କିନ୍ତୁ ତାହା ପରେ ତାଙ୍କର ୱେଷ୍ଟ ଇଣ୍ଡିଜ ସିରିସରେ ପ୍ରଦର୍ଶନ ନିମ୍ନ ମାନର ହେଇଥିଲା । ନିଉ ଜିଲାଣ୍ଡ ଭାରତ ଆସି ସିରିଜ ଖେଳିବା ବେଳକୁ ସେ ଉଭୟ ବ୍ୟାଟିଂ ଓ ୱିକେଟ କିପିଙ୍ଗରେ ଖୁବ ଚମତ୍କାର ପ୍ରଦର୍ଶନ ଦେଇଥିଲେ । ସେ ସେହି ସିରିଜରେ ୩୦୫ ରନ ୬୫.୩୩ ହାରରେ କରିଥିଲେ । ପୁଣି ପାକିସ୍ତାନ ଓ ୱେଷ୍ଟ ଇଣ୍ଡିଜ ସହ ଭଲ ନ ଖେଳିବା କାରଣରୁ ୧୯୭୮/୯ରେ ତାଙ୍କ ସ୍ଥାନରେ ଭାରତ ରେଡିଙ୍କୁ ନିଆଯାଇଥିଲା । ୧୯୭୯ ବିଶ୍ୱ କପ ସେ ଖେଳି ପାରି ନ ଥିଲେ । କେରି ପାକରଙ୍କ ବିଦ୍ରୋହୀ ସିରିଜ ପାଇଁ ସେ ଆଗ୍ରହୀ ଥିବା କଥା ପ୍ରଚାରିତ ହେବାରୁ ସେ ଦଳରୁ ବାଦ ପଡିଥିବା ଚର୍ଚ୍ଚା ହେଇଥିଲା । ତେବେ କିରିମାନୀ ପୁଣି ତାଙ୍କର ଫର୍ମ ହାସଲ କରି ୧୯୭୯/୮୦ରେ ଅଷ୍ଟ୍ରେଲିଆ ବିରୁଦ୍ଧ ସିରିଜ ଖେଳି ସେଥିରେ ରାତ୍ରଜଗୁଆଳି   ଭାବେ ଆସି ଶତକୀୟ ପାରି ଖେଳି ଚହଳ ପକେଇଥିଲେ । ସେ ସେହି ସିରିଜରେ ୧୭ଟି କେଚ ମଧ୍ୟ ନେଇଥିଲେ , ଯାହା ଏକ ଭାରତୀୟ ରେକର୍ଡ ଥିଲା । ୧୯୮୧/୮୨ ଇଂଲଣ୍ଡ ସିରିଜରେ ତାଙ୍କର ୱିକେଟ ରକ୍ଷ୍ୟଣ ଅତି ଉତ୍ଚ କୋଟିର ଥିଲା । ୧୯୮୩ ବିଶ୍ୱ କପ କପିଲ ଦେବଙ୍କ ନେତୃତ୍ୱରେ ଭାରତ ସାରା ପୃଥିବୀକୁ ଚମକାଇ ଦେଇ ୧୯୮୩ରେ ବିଶ୍ୱ କପ ଜିତିବା ଭଳି ଅବିଶ୍ୱାସନୀୟ ପ୍ରଦର୍ଶନ ଦେଇଥିଲା । ସେହି ବିଶ୍ୱ କପରେ ସୟଦ କିରିମାନୀ ଚମତ୍କାର ପ୍ରଦର୍ଶନ ଦେଇ ଶ୍ରେଷ୍ଠ ୱିକେଟ କିପରର ପୁରସ୍କାର ହାସଲ କରିଥିଲେ । ବିଶ୍ୱ କପରେ ଜିମ୍ବାବ୍ୱେ ବିରୁଦ୍ଧରେ ସେ କପିଲା ଦେବଙ୍କ ସହ ନବମ ୱିକେଟ ଭାଗୀଦାରରେ ୧୨୬ ରଣ ଯୋଗ କରିବାଦ୍ୱାରା ଭାରତ ବିପଦଜନକ ଅବସ୍ଥାରୁ ମୁକୁଳି ମେଚ ଜିତି ପାରିଥିଲା । ସେଥିରେ କିରିମାନୀ ମାତ୍ର ୨୬ ରଣ କରିଥିଲେ ଭି , ଗୋଟିଏ ପାର୍ଶ୍ୱ ସମ୍ଭାଳି ଥିବାରୁ କପିଲ ଦେବ ୧୭୫ ରଣର ରେକର୍ଡ ସ୍କୋର କରି ପାରିଥିଲେ । ତାହା ପରେ ୱେଷ୍ଟ ଇଣ୍ଡିଜ ସହ ସିରିଜରେ ସେ ସୁନୀଲ ଗାଭାସ୍କରଙ୍କ ସହ ନବମ ୱିକେଟ ଭାଗୀଦାରୀରେ ଅବିଜିତ ୧୪୩ କରି ରେକର୍ଡ କରିଥିଲେ । ୧୯୮୪-୧୯୮୬ର ପ୍ରଦର୍ଶନ ୧୯୮୪ରେ ମୁମ୍ବାଇଠାରେ ସେ ତାଙ୍କର ଟେଷ୍ଟ ଜୀବନର ୨ ୟ ଶତକ ହାସଲ କରିଥିଲେ ମଧ୍ୟ ତାଙ୍କର କିପିଙ୍ଗର ସ୍ତର ନିମ୍ନ ଗାମୀ ହେଲା । ତାଙ୍କ ସ୍ଥାନ ସଦାନନ୍ଦ ବିଶ୍ୱନାଥଙ୍କୁ ମିଳିଲା । କିରିମାନୀ କିନ୍ତୁ ଦଳକୁ ୧୯୮୫ରେ ପୁନର୍ବାର ପ୍ରତ୍ୟାବର୍ତନ କାଲେ , ଘରେଇ କ୍ରିକେଟରେ ଉନ୍ନତ ପ୍ରଦର୍ଶନ ଜରିଆରେ । ହେଲେ ତାହା ଦୀର୍ଘ ସ୍ଥାଇ ହେଇ ନଥିଲା ଓ କିରନ ମୋରେ ତାଙ୍କ ସ୍ଥାନ ଆବୋରି ନେଲେ । ତା ପରେ ମଧ୍ୟ ସେ ଘରେଇ କ୍ରିକେଟରେ ଭାରତୀୟ ରେଳ ଓ କର୍ଣାଟକ ଦଳ ପାଇଁ ଖେଳି ଥିଲେ । ୨୦୦୦ ପ୍ରାରମ୍ଭରେ ସେ ଜାତୀୟ ମନୋନୟନ କମିଟିର ଚେୟାରମ୍ୟାନ ମଧ୍ୟ ଥିଲେ । ଫିଲ୍ମରେ କିରିମାନୀ  ' କଭି ଅଜନବି ଥେ '  ନାମକ ଫିଲ୍ମରେ କିରିମାନୀ ଖଳନାୟକ ଭୂମିକାରେ ଅବତୀର୍ଣ ହେଇଥିଲେ । ଏହି ଚିତ୍ରରେ କ୍ରିକେଟ ଖେଳାଳି ସନ୍ଦିପ ପାଟିଲ ମଧ୍ୟ ଥିଲେ । ଶୟଦ କିରିମଣି ଏକ ମାଲୟାଲମ ଫିଲ୍ମରେ ମଧ୍ୟ ଅଭିନୟ କରିଥିଲେ । ପୁରସ୍କାର ସୟଦ କିରିମାନୀ ଭରତ ସରକାରଙ୍କଦ୍ୱାରା ପଦ୍ମଶ୍ରୀ ଉପାଧି ୧୯୮୨ରେ ପ୍ରାପ୍ତ ହେଇଥିଲେ ।
ଗଜାନନ ବେଶ  (ଗଣପତି ବେଶ ବା ହାତୀ ବେଶ ବା ଗଣେଶ ବେଶ ଭାବରେ ମଧ୍ୟ ଜଣା) ଦେବସ୍ନାନ ପୂର୍ଣ୍ଣିମା  (ଜ୍ୟୈଷ୍ଠ ପୂର୍ଣ୍ଣିମା) ଦିନ ଆନନ୍ଦବଜାରସ୍ଥିତ ସ୍ନାନମଣ୍ଡପ  (ବେଦୀ) ଉପରେ ହୋଇଥାଏ  । ସ୍ନାନ ଯାତ୍ରା ପ୍ରତି ବର୍ଷ ଜ୍ୟୈଷ୍ଠ ମାସ ପୂର୍ଣ୍ଣିମା ତିଥିରେ ପାଳିତ ହେଇଥାଏ । ନୀତି ପରମ୍ପରା ଅନୁଯାୟୀ ସ୍ନାନ ମଣ୍ଡପରେ ବିରାଜିତ ଶ୍ରୀଜୀଉମାନଙ୍କର ସ୍ନାନ ନୀତି ପରେ ଗୋପାଳ ତୀର୍ଥ ମଠ ଓ ରାଘବ ଦାସ ମଠରୁ ଆସିଥିବା ଗଜାନନ ବେଶ ଉପକରଣ ଯଥାକ୍ରମେ ବଳଭଦ୍ର, ଜଗନ୍ନାଥ, ସୁଭଦ୍ରା, ସୁଦର୍ଶନଙ୍କୁ ଲାଗି କରାଯାଏ । ଗଜାନନ ବେଶ ସମ୍ପର୍କରେ ଶ୍ରୀମନ୍ଦିର ସ୍ୱତ୍ୱଲିପିରେ ଉଲ୍ଲେଖ ଅଛି ଯେ, ସ୍ନାନ ମଣ୍ଡପରେ ଶ୍ରୀବିଗ୍ରହମାନଙ୍କର ଜଳ ଲାଗି ନୀତି ବଢିବା ପରେ ଲେଙ୍କା ଓ ଘଣ୍ଟ କାହାଳୀ ସହ ଗୋପାଳତୀର୍ଥ ମଠରୁ ବଡ଼ ବାଡ଼  (ବଳଭଦ୍ରଙ୍କ ବାଡ଼) ଓ ଶ୍ରୀସୁଦର୍ଶନଙ୍କର ଗଜାନନ ବେଶ ଉପକରଣମାନ ଆଣିବାକୁ ଯାଆନ୍ତି  । ଏହା ପରେ ଗଜପତି ମହାରାଜା କିମ୍ବା ତାଙ୍କ ଅନୁପସ୍ଥିତରେ ମୁଦିରଥ ତିନି ବାଡ଼ରେ ରାଜ ନୀତି କରନ୍ତି । ରାଜ ନୀତି ବଢିବା ପରେ ସ୍ନାନ ମଣ୍ଡପରେ ଛେରା ପହଁରା ହୋଇଥାଏ । ତତ୍ପରେ ସୁଆରବଡୁ ସେବକ ପାଣି ପକାନ୍ତି । ପାଣି ପଡ଼ିଲା ପରେ ଜଗମୋହନରେ ଥିବା ବଡ଼ବାଡ଼ର  (ବଳଭଦ୍ର) ବେଶ ଉପକରଣ ଓ ରାଘବ ଦାସ ମଠରୁ ଆସିଥିବା ଅନ୍ୟ ଦୁଇ ବାଡ଼  (ଜଗନ୍ନାଥ, ସୁଭଦ୍ରା)ର ବେଶ ଉପକରଣମାନ ସ୍ନାନ ମଣ୍ଡପରେ ରଖାଯାଏ  । ଭିତରଚ୍ଛ, ଚଳିଚ୍ଛ, ପୁଷ୍ପାଳକ,ଖୁଣ୍ଟିଆ, ଦଇତାପତିମାନଙ୍କ ସହ ତିନିବାଡ଼ରେ ହାତୀ ବେଶ କରନ୍ତି । ବେଶ ବଢିବା ପରେ ତିନି ବାଡ଼ରେ କର୍ପୂର ଲାଗି ହୋଇଥାଏ ଏବଂ ପରେ ପରେ ସ୍ନାନ ବେଦୀ ଉପରେ ଶୋଧ କରାଯାଏ ଓ ଭୋଗ ପାଇଁ ପ୍ରସ୍ତୁତି ହୋଇଥାଏ । ସୂଚନାଯୋଗ୍ୟ ଯେ ଏହି ଦିନ ମାତ୍ର ଗୋଟିଏ ଭୋଗ ହୋଇଥାଏ । ଭୋଗ ଶେଷ ପରେ ସ୍ନାନ ବେଦୀ ଉପରକୁ ସର୍ବସାଧାରଣଙ୍କୁ ଦର୍ଶନ ନିମିତ୍ତ ଅନୁମତି ଦିଆଯାଏ । କିମ୍ବଦନ୍ତୀ ଶ୍ରୀଜଗନ୍ନାଥ ମହାପ୍ରଭୁଙ୍କ ହାତୀ ବେଶ ବା ଗଜାନନ ବେଶ ସମ୍ପର୍କରେ ରହିଥିବା କିମ୍ବଦନ୍ତୀ ଅନୁଯାୟୀ ପଞ୍ଚଦଶ ଶତାବ୍ଦୀରେ ମହାରାଷ୍ଟ୍ରରୁ ମହାଗାଣପତ୍ୟ ସମ୍ପ୍ରଦାୟର ଶ୍ରୀ ଗଣପତି ଭଟ୍ଟ ନାମକ ଜନୈକ ବ୍ରାହ୍ମଣ ଶ୍ରୀକ୍ଷେତ୍ରକୁ ଆଗମନ କରିଥିଲେ । ସେ ପ୍ରଭୁ ଗଣେଶଙ୍କ ବଡ଼ ଭକ୍ତ ଥିଲେ । ସ୍ନାନ ପୂର୍ଣ୍ଣିମୀ ଦିନ ଶ୍ରୀମନ୍ଦିରରୁ ପ୍ରବେଶ କରି ସ୍ନାନ ମଣ୍ଡପରେ ଚତୁର୍ଦ୍ଧା ମୂର୍ତ୍ତିଙ୍କୁ ଦର୍ଶନ କରି ଗଣପତି ଭଟ୍ଟ ସନ୍ତୋଷ ଲାଭ କଲେ ନାହିଁ । ତେଣୁ ନିରାଶ ମନରେ ଶ୍ରୀକ୍ଷେତ୍ରରୁ କିଛି ବାଟ ଯିବା ପରେ ମୁକ୍ତେଶ୍ୱରଠାରେ ଶୂନ୍ୟବାଣୀ ଶୁଣି ପୁନଶ୍ଚ ଶ୍ରୀମନ୍ଦିରକୁ ଫେରିଆସି ଦେଖନ୍ତି ଯେ, ଠାକୁରମାନେ ତାଙ୍କର ଇଷ୍ଟ ଗଣପତି ରୂପ ଧାରଣ କରି ଧବଳ ରୂପରେ ବଳଭଦ୍ର ଓ କଳା ରୂପରେ ଜଗନ୍ନାଥ ଶୋଭା ପାଉଛନ୍ତି । ଗଣପତି ଭଟ୍ଟ ଏହି ଦୃଶ୍ୟ ଦେଖି ଭକ୍ତି ବିଭୋର ହୋଇପଡ଼ିଲେ ଓ ତତ୍‌କ୍ଷଣାତ ଶ୍ରୀଜଗନ୍ନାଥ ମହାପ୍ରଭୁଙ୍କ ଚରଣାବିନ୍ଦରେ ସାଷ୍ଟାଙ୍ଗ ପ୍ରଣିପାତ ପୂର୍ବକ ପ୍ରାର୍ଥନା କରିଥିଲେ । ଗଣପତି ଭଟ୍ଟଙ୍କ ଗଣପତି ବେଶ ଦର୍ଶନର ସ୍ମାରକୀ ସ୍ୱରୂପ ଏହି ବେଶ ହୋଇ ଆସୁଛି ।
ରବି ମିଶ୍ର  (ମୃତ୍ୟୁ: ୨୦ ଜାନୁଆରୀ ୨୦୨୧) ଜଣେ ଓଡ଼ିଆ ହାସ୍ୟ ଅଭିନେତା ଥିଲେ, ଯିଏକି ଓଡ଼ିଆ କଥାଚିତ୍ର, ଦୂରଦର୍ଶନ ଧାରାବାହିକ, ସିଡି ଫିଲ୍ମ ଏବଂ ମଞ୍ଚ ନାଟକରେ ଅଭିନୟ କରୁଥିଲେ  । ଡିଡି ଓଡ଼ିଆରେ ପ୍ରସାରତି କାର୍ଯ୍ୟକ୍ରମ ଗୋପାଳର ରହସ୍ୟରେ ସେ ଗୋପାଳ ଭାଣ୍ଡ ଭୂମିକାରେ ଅଭିନୟ କରିଥିଲେ, ଯାହାକୁ ତାଙ୍କୁ ଘରେ ଘରେ ପରଚିତ କରାଇଥିଲା । ୧୯୭୯ ମସିହାରେ ସେ ଓଡ଼ିଆ କଥାଚିତ୍ର ଜଗତରେ କାମ କରିବା ଆରମ୍ଭ କରିଥିଲେ । ତାଙ୍କ ଅଭିନୀତ ପ୍ରଥମ ଓଡ଼ିଆ କଥାଚିତ୍ର ଥିଲା ରାମାୟଣ । ଭାଇ ହେଲା ଭଗାରି, ସକଳ ତୀର୍ଥ ତୋ ଚରଣେ, ସୌଭାଗ୍ୟବତୀ, ଧଉଳି ଏକ୍ସପ୍ରେସ୍ ଭଳି ଅନେକ ସଫଳ ଓଡ଼ିଆ ଚଳଚ୍ଚିତ୍ରରେ ଅଭିନୟ କରିଥିଲେ । ଜନ୍ମ ଓ ପ୍ରାରମ୍ଭିକ ଜୀବନ ରବି ମିଶ୍ର ୧୯୫୪ ମସିହାରେ ଅକ୍ଟୋବର ୧୬ରେ ଯାଜପୁରଠାରେ ଜନ୍ମଗ୍ରହଣ କରିଥିଲେ । ଅଭିନୟ ଜୀବନ ରବି ମିଶ୍ର କଲେଜରେ ପାଠ ପଢ଼ିବା ସମୟରୁ ଅଭିନୟ କରିବା ଆରମ୍ଭ କରିଥିଲେ । ସେ ସ୍ନାତକ ପଢ଼ିବାବେଳେ ତାଙ୍କର ମହାବିଦ୍ୟାଳୟର ଏକ ନାଟକରେ ଜଣେ ମାରୁଆଡ଼ି ଭୂମିକାରେ ଅଭିନୟ କରିଥିଲେ । ଏହାପରେ ସେ ୧୯୭୯ ମସିହାରେ ଓଡ଼ିଆ କଥାଚିତ୍ର ଜଗତରେ ଅଭିନୟ କରିବା ଆରମ୍ଭ କରିଥିଲେ । ତାଙ୍କ ଅଭିନୀତ ପ୍ରଥମ କଥାଚିତ୍ର ଥିଲା ଧୀର ବିଶ୍ୱାଳଙ୍କ ପ୍ରଯୋଜିତ ରାମାୟଣ, ଯେଉଁଥିରେ ସେ ସୁଗ୍ରୀବ ଭୂମିକାରେ ଅଭିନୟ କରିଥିଲେ । ୧୭ ଜାନୁଆରୀ ୨୦୨୦ରେ ନନ୍ଦିଘୋଷ ଟିଭିକୁ ଦେଇଥିବା ଏକ ସାକ୍ଷାତକାର ଅନୁସାରେ ସେ କୁସ୍ତି କରୁଥିଲେ, ତେଣୁ ଜଣେ ପହିଲୀମାନ ଭାବରେ ତାଙ୍କୁ ସୁଗ୍ରୀବ ଚରିତ୍ରରେ ଅଭିନୟ ପାଇଁ ସୁଯୋଗ ମିଳିଥିଲା । ସେ ଓଡ଼ିଆ କଥାଚିତ୍ର ଜଗତରେ ଉଭୟ ସକାରତ୍ମକ ଏବଂ ଖଳନାୟକ ଭୂମିକାରେ କାର୍ଯ୍ୟ କରିଥିଲେ । ରବି କଥାଚିତ୍ରରେ ଅଭିନୟ କରିବା ପରେ ଡିଡି ଓଡ଼ିଆର ପ୍ରଥମ ଧାରାବାହିକ କଲିକତି ଚେଙ୍କରେ ଅଭିନୟ କରିଥିଲେ । ସେ ଡିଡି ଓଡ଼ିଆର ୨୯ଟି ଧାରାବାହିକରେ ଅଭିନୟ କରିଥିଲେ । ୧୯୯୧ ମସିହାରେ ନୂଆବର୍ଷ ଅବସରରେ ଡିଡି ଓଡ଼ିଆର ଏକ କାର୍ଯ୍ୟକ୍ରମ ଦର୍ପଣରେ ଯଦୁମଣିଙ୍କ ଭୂମିକା ରବି ମିଶ୍ରଙ୍କର ଅଭିନୟ ଜୀବନର ମୋଡ଼ ବଦଳାଇଥିଲା । ତାଙ୍କ ଅଭିନୀତ ଗୋପାଳ ଭାଣ୍ଡ ଚରିତ୍ର ଦର୍ଶକଙ୍କଦ୍ୱାରା ଆଦୃତ ହୋଇଥିଲା ଏବଂ ସେ ସେହି ଚରିତ୍ର ନାମରେ ଖ୍ୟାତିଲାଭ କରିଥିଲେ । ସେ ତାଙ୍କର ମୃତ୍ୟୁଯାଏଁ ଅଭିନୟ କରୁଥିଲେ । ତାଙ୍କ ମୃତ୍ୟବେଳକୁ ସେ ଜୀ ସାର୍ଥକର ହେ ପ୍ରଭୁ ନାମକ ଏକ ଧାରାବାହିକରେ ଜେଜେ ଭୂମିକାରେ କରୁଥିଲେ । ଅଭିନୀତ କଥାଚିତ୍ର ଅଭିନୀତ ଧାରାବାହିକ ପୁରସ୍କାର ରବି ମିଶ୍ରଙ୍କୁ ଓଡ଼ିଆ କଥାଚିତ୍ର ଲକ୍ଷ୍ମୀର ଅଭିସାର ପାଇଁ ରାଜ୍ୟ ଚଳଚ୍ଚିତ୍ର ପୁରସ୍କାର ମିଳିଥିଲା । ମୃତ୍ୟୁ ରବି ୨୦୨୧ ମସିହାର ଜାନୁଆରୀ ୨୦ ତାରିଖରେ ହୃଦ୍‌ଘାତ ଯୋଗୁଁ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୬୪ ବର୍ଷ ବୟସ ହୋଇଥିଲା । ୧୯ ଜାନୁଆରୀ ୨୦୨୧ରେ ସେ ଏକ ସୁଟିଂରେ ହୃଦ୍‌ଘାତ ହେବାର ଅଭିନୟ କରୁଥିବାବେଳେ ତାଙ୍କୁ ଯନ୍ତ୍ରଣା ଅନୁଭବ ହେଇଥିଲା ଏବଂ ପରେ ରାତିରେ ତାଙ୍କୁ ଡାକ୍ତରଖାନାରେ ଭର୍ତ୍ତି କରାଯାଇଥିଲା । ତାଙ୍କର ମୃତ୍ୟୁ ପରେ ଓଡ଼ିଶାର ମୁଖ୍ୟମନ୍ତ୍ରୀ ନବୀନ ପଟ୍ଟନାୟକ ଟୁଇଟ୍ କରି ଶୋକ ପ୍ରକାଶ କରିଥିଲେ ।
ଲୋରାଟାଡିନ  ଇଂରାଜୀ ଭାଷାରେ , ବିକ୍ରୟ ନାମ କ୍ଲାରିଟିନ/ ଏକ ଔଷଧ ଯାହା ଆଲର୍ଜି ରୋଗ‌ଗୁଡ଼ିକ ନିମନ୍ତେ ବ୍ୟବ‌ହାର କରାଯାଏ । ଆଲର୍ଜିକ ରାଇନାଇଟିସ  ( ବା ) ଓ ହାଇଭସ   ଭଳି ରୋଗମାନଙ୍କ ନିମନ୍ତେ ଏହା ଦିଆଯାଏ  । ଏହା ଏକ ଡିକଞ୍ଜେସ୍‌ଟାଣ୍ଟ   ଔଷଧ ସୁଡୋଏପିନେଫ୍ରିନ   ସ‌ହିତ ଲୋରାଟିଡିନ/ସୁଡୋଏପିନେଫ୍ରିନ  ନାମରେ ମିଳେ । ଏହାକୁ ପାଟିରେ ଦିଆଯାଏ । ଲୋରାଟାଡିନର ପାର୍ଶ୍ୱ ପ୍ରତିକ୍ରିୟାରେ ନିଦ୍ରାଳୁ ଭାବ, ଶୁଖିଲା ପାଟି ଓ ମୁଣ୍ଡବଥା ଇତ୍ୟାଦି ଲକ୍ଷଣ ପ୍ରକାଶ ପାଇପାରେ । କ୍ୱଚିତ ସାଂଘାତିକ ପାର୍ଶ୍ୱ ପ୍ରତିକ୍ରିୟା ହେଲେ ଏହାର ଆଲର୍ଜି, ବାତ   ଓ ଯକୃତ ସମସ୍ୟା   ଇତ୍ୟାଦି ହୋଇପାରେ । ଗର୍ଭାବସ୍ଥାରେ ଏହା ନିରାପଦ ଜଣାଯା‌ଉଥିଲେ ମଧ୍ୟ ଏହାର ଉପ‌ଯୁକ୍ତ ଅନୁଶୀଳନ ହୋଇନାହିଁ । ଦୁଇ ବର୍ଷରୁ କମ୍ ଶିଶୁଙ୍କୁ ଏହି ଔଷଧ ଦିଆଯାଏନାହିଁ । ଏହା ଏକ ଦ୍ୱିତୀୟ ପିଢ଼ିର ଆଣ୍ଟିହିସ୍‌ଟାମିନ  ଶ୍ରେଣୀର ଔଷଧ । ସନ ୧୯୮୧ରେ ଲୋରାଟାଡିନ ଆବିଷ୍କୃତ ହେବାପରେ ସନ ୧୯୯୩ରେ ମାର୍କେଟକୁ ଆସିଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ଜେନେରିକ ନାମରେ   ବିକ୍ରୟ ହୁଏ । ବିକାଶଶୀଳ ଦେଶମାନଙ୍କରେ   ଏହି ଔଷଧର ଏକ ଦିନ ଡୋଜର କ୍ରୟ ମୂଲ୍ୟ ୦.୦୧ରୁ ୦.୦୮ ଆମେରିକୀୟ ଡଲାର । ଯୁକ୍ତରାଷ୍ଟ୍ର ଆମେରିକାରେ ଏହା ଖୁଚୁରା ଦୋକାନରେ   ମିଳେ ।
ପାଲି ଏକ ଭାରତୀୟ ପୌରପାଳିକା ଅଟେ । ଏହା ରାଜସ୍ଥାନର ପାଲି ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ପାଲି, ୨୫.୮୫୧୭ ଉତ୍ତର ଅକ୍ଷାଂଶ ଓ ୭୬.୫୫୭୬ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୮୩୦ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ପାଲି ସହରର ମୋଟ ଜନସଂଖ୍ୟା ୧୮୭୫୭୧ ଅଟେ । ସେଥି ମଧ୍ୟରୁ ୫୨.୯୨% ଜଣ ପରୁଷ ହୋଇଥିବା ବେଳେ ୪୭.୦୮% ଜଣ ନାରୀ ଅଟନ୍ତି । ପାଲିର ସାକ୍ଷରତା ହାର ୬୧.୭୯% ଅଟେ । ଏହା ଜାତୀୟ ହାରଠାରୁ ୩.୦୫% ପ୍ରତିଶତ କମ ଅଟେ । ସେଥିରୁ ୩୮.୭୪% ପ୍ରତିଶତ ପୁରୁଷ ଓ ୨୩.୦୫% ନାରୀ ଅଟନ୍ତି । ୧୫.୮୪% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ, ପାଲିର ସରକାରୀ ଭାଷା ଅଟେ ।
ମେଦାକ୍ ଏକ ଭାରତୀୟ ପୌରପାଳିକା   ଅଟେ । ଏହା ଆନ୍ଧ୍ର ପ୍ରଦେଶର ମେଦକ୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ମେଦାକ୍ ୧୮.୦୪୫୩ ଉତ୍ତର ଅକ୍ଷାଂଶ ଓ ୭୮.୨୬୦୮ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୧୬୬୯ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ମେଦାକ୍ ସହରର ମୋଟ ଜନସଂଖ୍ୟା ୧୩୩୦୫ ଅଟେ । ସେଥି ମଧ୍ୟରୁ ୫୮.୫୦% ଜଣ ପରୁଷ ହୋଇଥିବା ବେଳେ ୪୧.୫୦% ଜଣ ନାରୀ ଅଟନ୍ତି । ମେଦାକ୍ର ସାକ୍ଷରତା ହାର ୫୭.୬୨% ଅଟେ । ଏହା ଜାତୀୟ ହାରଠାରୁ ୭.୨୨% ପ୍ରତିଶତ ଅଧିକ ଅଟେ । ସେଥିରୁ ୩୯.୬୯% ପ୍ରତିଶତ ପୁରୁଷ ଓ ୧୭.୯୩% ନାରୀ ଅଟନ୍ତି । ୧୪.୫୫% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ତେଲୁଗୁ ମେଦାକ୍ର ସରକାରୀ ଭାଷା ଅଟେ ।
ଲଙ୍କରବନ୍ଧ, ଓଡ଼ିଶାର ଅନୁଗୋଳ ଜିଲ୍ଲାର ଅନୁଗୋଳ ବ୍ଲକ ଅନ୍ତର୍ଗତ ଏକ ଗାଆଁ । ଏହି ଗାଆଁଟି ଅନୁଗୋଳ ବିଧାନ ସଭା ନିର୍ବାଚନ ମଣ୍ଡଳୀ ଅନ୍ତର୍ଗତ । ଗମନାଗମନ ଏହା ଜିଲ୍ଲାର ସଦର ମହକୁମା ଅନୁଗୋଳଠାରୁ ୧୦ କି.ମି. ଦୂରରେ ଅବସ୍ଥିତ । ଶିକ୍ଷା ଏହାର ଅନତି ଦୂରରେ ଗୋଟିଏ ପ୍ରାଥମିକ ବିଦ୍ୟାଳୟ ଓ ଗୋଟିଏ ଉଚ୍ଚ ପ୍ରାଥମିକ ବିଦ୍ୟାଳୟ ଅଛି। ସଂସ୍କୃତି ଏହି ଗାଆଁଠାରୁ ଅଳ୍ପ ଦୂରରେ ଶିବମନ୍ଦିର ଅଛି । ଏଠାରେ ପ୍ରତିବର୍ଷ ମହା ଶିବରାତ୍ରି ଅନୁଷ୍ଠିତ ହୋଇଥାଏ ।
ଆବ୍ରୋସରସ   : ;;  ' '   ' '   ' '   ' '  ଡାଇନୋସର ବଂଶର ଜୀବ ଅଟେ । ଏହି ଜୀବଟି ବର୍ତ୍ତମାନ ବିଲୁପ୍ତ । ଏହାର ଜୀବାଶ୍ମ ଓ ଅବଶେଷ ଏସିଆରୁ ମିଳିଥିଲା ।
ଦିଲ୍ ମୋର ମାନେନା ୨୦୨୨ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ବାପୁନ କୁମାର ଓ ଛବିତା ମାର୍ଥା । ବିଜୟ ରାଉଳ ଏହି କଥାଚିତ୍ରଟିର ସଂଳାପ ରଚନା କରିଥିଲେ । ନିର୍ଦ୍ଦେଶକ ହିମାଂଶୁ ପରିଜା ଏହି କଥାଚିତ୍ରଟିର କାହାଣୀ ଓ ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ସଙ୍ଗୀତକାର ପ୍ରେମ ଆନନ୍ଦ ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ସ୍ୱରାଜ ବାରିକ ଓ ଶିବାନୀ ସଙ୍ଗୀତା । ହରିହର ମହାପାତ୍ର, ସଲିଲ ମିତ୍ର, ମିହିର ଦାସ, ଜୀବନ ପଣ୍ଡା, ବିଦୁସ୍ମିତା, ଉଷସୀ ମିଶ୍ର, ଶ୍ରୀଧର ମାର୍ଥା ଆଦି କଳାକାରମାନ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଏହି କଥାଚିତ୍ରଟିର ୨୦୨୨ ମସିହାର ଜୁନ ୧୦ ତାରିଖରେ ମୁକ୍ତିଲାଭ କରିଥିଲା । ଅଭିନୟ ସ୍ୱରାଜ ବାରିକ ଶିବାନୀ ସଙ୍ଗୀତା ହରିହର ମହାପାତ୍ର ସଲିଲ ମିତ୍ର ମିହିର ଦାସ ଜୀବନ ପଣ୍ଡା ବିଦୁସ୍ମିତା ଉଷସୀ ମିଶ୍ର ଶ୍ରୀଧର ମାର୍ଥା ଗୁଡ୍ଡୁ ଅମର କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ପ୍ରେମ ଆନନ୍ଦ । ନିର୍ମଳ ନାୟକ, ଅରୁଣ ମନ୍ତ୍ରୀ, ବସନ୍ତରାଜ ସାମଲ, ସୁବ୍ରତ ସ୍ୱାଇଁ ଆଦି ଗୀତିକାରମାନେ ଏହି କଥାଚିତ୍ରଟିର ଗୀତ ରଚନା କରିଥିଲେ । ବିଶ୍ୱଜିତ ମହାପାତ୍ର, ଆଶୁତୋଷ ମହାନ୍ତି, ଦୀପ୍ତିରେଖା ପାଢ଼ୀ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ଏକ୍ସ‌ୱାଇୱାଇ ସିଣ୍ଡ୍ରୋମ  (ଇଂରାଜୀ ଭାଷାରେ ) ଏକ ଜେନେଟିକ ରୋଗ ଯେଉଁଥିରେ ପୁରୁଷର ଏକ ଅଧିକ ୱାଇ/ ' '  ଗୁଣସୁତ୍ର ବା କ୍ରୋମୋଜୋମ   ଥାଏ । ଏହାର ଲକ୍ଷଣ ସାଧାରଣତଃ ଅଳ୍ପ ଥାଏ । ଏହି ରୋଗୀମାନେ ସାଧାରଣତଃ ଅନ୍ୟମାନଙ୍କ ଅପେକ୍ଷ ଡେଙ୍ଗା ଥାଆନ୍ତି, ବ୍ରଣ ଓ ଶିକ୍ଷା   ସମସ୍ୟା ରହେ । ଏଭଳି ଲୋକ ପ୍ରାୟ ସାଧାରଣ ଥାଆନ୍ତି ଓ ସାଧାରଣ ପ୍ରଜନନକ୍ଷମ   ଥାଆନ୍ତି । ସାଧାରଣତଃ ଏହି ରୋଗ ବଂଶାନୁକ୍ରମିକ    '   ନୁହେଁ, ଶୁକ୍ରାଣୁର   ବିକାଶରେ ଅନିଶ୍ଚିତ ତୃଟି ଯୋଗୁ ଏହା ହୁଏ । କ୍ରୋମୋଜୋମାଲ ଆନାଲିସିସ   କରି ଏହି ରୋଗ ନିର୍ଣ୍ଣୟ କରାଯାଏ । ସାଧାରଣ ୪୬ କ୍ରୋମୋଜୋମ ବଦଳରେ ଏଠାରେ ୪୭ କ୍ରୋମୋଜୋମ ଥାଏ ଓ ଏହାକୁ ୪୭,ଏକ୍ସ‌ୱାଇୱାଇ କାରିଓଟାଇପ  (47, ) କୁହାଯାଏ  । ଏହାର ଚିକିତ୍ସାରେ ସ୍ପିଚ ଥେରାପି   ବା ସ୍କୁଲ ପାଠରେ ସାହାଯ୍ୟ ଅଧିକ ଟ୍ୟୁଟରିଙ୍ଗ   କରିବା ଆବଶ୍ୟକ ହୁଏ । ଫଳାଫଳ ସାଧାରଣତଃ ଭଳ । ପ୍ରତିଷେଧ ସମ୍ଭବ ନୁହେଁ । ପ୍ରତି ୧,୦୦୦ ପୁତ୍ର ସନ୍ତାନରେ ଜଣକର ଏହି ରୋଗ ଥାଏ । ଅନେକ ଲୋକଙ୍କର ଏହି ରୋଗ ଥାଇ ମଧ୍ୟ ଅଜଣା ରହନ୍ତି । ସନ ୧୯୬୧ରେ ପ୍ରଥମେ ଏହି ରୋଗର ବର୍ଣ୍ଣନା କରାଯାଇଥିଲା ।
ଜେମଟୁଜୁମାବ ଓଜୋଗାମାଇସିନ, ଏକ ବିକ୍ରୟ ନାମ ମିଲୋଟର୍ଗ, ହେଉଛି ଏକ ଔଷଧ ଯାହା ତୀବ୍ର ମାୟେଲଏଡ ଲିଉକେମିଆର ଚିକିତ୍ସା ପାଇଁ ବ୍ୟବହୃତ ହୁଏ । ନିର୍ଦ୍ଦିଷ୍ଟ ଭାବରେ ଏହା ସିଡି୩୩  ( 33) ଯୁକ୍ତାତ୍ମକ ରୋଗ ପାଇଁ ବ୍ୟବହୃତ ହୁଏ  ଏହା ଡନୋରୁବିସିନ ଏବଂ ସାଇଟାରାବିନ ସହିତ ଏକତ୍ର ବ୍ୟବହୃତ ହୁଏ । ଏହା ଏକ ଶିରାରେ ଧୀରେ ଧୀରେ ଇଞ୍ଜେକସନ ଆକାରରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ସଂକ୍ରମଣ ଏବଂ ରକ୍ତସ୍ରାବ ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଯକୃତ ସମସ୍ୟା, ଲଙ୍ଗ କ୍ୟୁଟି ସିଣ୍ଡ୍ରୋମ, ବନ୍ଧ୍ୟାକରଣ ଏବଂ ଟ୍ୟୁମର ଲାଇସିସ୍ ସିଣ୍ଡ୍ରୋମ ହୋଇପାରେ । ଗର୍ଭାବସ୍ଥାରେ ବ୍ୟବହାର କଲେ ଶିଶୁର କ୍ଷତି ହୋଇପାରେ । ଏହା ସାଇଟୋଟକ୍ସିନ ସହିତ ସଂଯୁକ୍ତ ଏକ ମୋନୋକ୍ଲୋନାଲ ଆଣ୍ଟିବାୟୋଟିକ । ମୋନୋକ୍ଲୋନାଲ ଆଣ୍ଟିବଡି ସିଡି୩୩ ସହିତ ସଂଲଗ୍ନ ହୁଏ ଏବଂ ସାଇଟୋଟକ୍ସିନ ହେଉଛି କାଲିଚିଆମାଇସିନ। ୨୦୧୭ ମସିହାରେ ଯୁକ୍ତରାଷ୍ଟ୍ର ଏବଂ ୨୦୧୮ରେ ୟୁରୋପରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଜେମଟୁଜୁମାବ ଓଜୋଗାମିସିନ ଅନୁମୋଦିତ ହୋଇଥିଲା । ଯୁକ୍ତରାଜ୍ୟରେ ୨୦୨୧ ସୁଦ୍ଧା ୫ ମିଗ୍ରାର ଏକ ଭାଏଲର ମୂଲ୍ୟ ୬୩୦୦ ପାଉଣ୍ଡ ।
ପୁଞ୍ଜିକୃତପୂଯ ପୁଞ୍ଜିତ ପୂଯ ବା ଆବସେସ  (ଇଂରାଜୀରେ ) ଏକ ରୋଗ ଯେଉଁଥିରେ ଦେହର କୌଣସି ସ୍ଥାନର ତନ୍ତୁରେ ପୂଯ ଜମାହୋଇ ରହେ  । ଏହାର ଲକ୍ଷଣ ଓ ଚିହ୍ନ ସମୂହ: ଲାଲ ଦେଖାଯିବା, ଯନ୍ତ୍ରଣା ହେବା ଓ ଫୁଲା ଯାହାକୁ ଚିପିଲେ ତରଳ ପଦାର୍ଥ ଥିବା ଥଳି ଭଳି ହାତକୁ ଲାଗେ । ଫୁଲିବା ସ୍ଥାନଠାରୁ ଅଧିକ ସ୍ଥାନ ଲାଲ ଦେଖାଯାଏ । କାର୍ବଙ୍କଲ  (ଇଂରାଜୀରେ ) ଓ ଫରଙ୍କଲ  (ଇଂରାଜୀରେ ) ରୋଗଦ୍ୱୟ ଏହି ଆବସେସ ପ୍ରଜାତିର ରୋଗ ଯେଉଁଥିରେ ଲୋମ ଫଲିକ୍ଲର ଖୋଲିବା ପଥ ବନ୍ଦ ହୋଇଯାଏ, କାର୍ବଙ୍କଲ ଆକାରରେ ବଡ଼  । ଏହି ରୋଗ ଜୀବାଣୁ ସଂକ୍ରମଣଦ୍ୱାରା ହୁଏ । ଅଧିକାଂଶ ସମୟରେ ଗୋଟିଏ ସଂକ୍ରମଣରେ ଏକାଧିକ ବିଭିନ୍ନ ଜୀବାଣୁ ଜଡ଼ିତ ଥାଆନ୍ତି । ଆମେରିକାଅ ଓ ପୃଥିବୀର ଅନେକ ସ୍ଥାନରେ ସାଧାରଣତଃ ମେଥିସିଲିନ ରେଜିସ୍ଟାଣ୍ଟ ସ୍ଟାଫିଲୋକୋକସ ଅରିଅସ ଜୀବାଣୁ ଏହି ରୋଗ କରାଏ । ଚମ ଆବସେସ ଦେଖିକରି ଚିହ୍ନିହୁଏ ଓ ଏହାକୁ କାଟି ଖୋଲିଦେଲେ ନିଧାର୍ଯ ଭାବେ ନିର୍ଣ୍ଣିତ ହୁଏ । ସନ୍ଦେହ ଜନ‌କ ରୋଗ ଥିଲେ ଅଲ୍ଟ୍ରାସାଉଣ୍ଡ ଇମେଜିଙ୍ଗ କରାଯାଏ । ମଳଦ୍ୱାର ଆବସେସ ହୋଇଥିଲେ କମ୍ପ୍ୟୁଟର ଟୋମୋଗ୍ରାଫି କରି ଅଭ୍ୟନ୍ତର ସଂକ୍ରମଣ ନିର୍ଣ୍ଣୟ କରାଯାଏ । ଦେହରେ ପୂଯ ଥିଲେ ସେ ସ୍ଥାନଟି କାଟି ପୂଯ ବାହାର କରିଦେବା ହିଁ ମାନ‌କ ଚିକିତ୍ସା । ଅନ୍ୟ କୌଣସି ରୋଗ ନ ଥାଇ ଲୋକର ପୂଯ ଥିଲେ କେବଳ ତାହା ବାହାର କରିଦେବା ଯଥେଷ୍ଟ, କୌଣସି ଆଣ୍ଟିବାୟୋଟିକର ଉପକାରୀତା ଥିବା ଜଣାଯାଏ ନାହିଁ । ପୂଯ କଢ଼ିଦେବା ପରେ ଗଜ ପ୍ୟାକିଙ୍ଗ ନ ଦେବା ସପକ୍ଷରେ ପ୍ରମାଣ ମିଳୁଛି । କଟା ମୁହଁ ବନ୍ଦ ନ କରି ଖୋଲା ଛାଡ଼ିଲେ ଆଉଥାରେ ପୂଯ ନ ହୋଇ ଶୀଘ୍ର ଶୁଖିବ । ସିରିଞ୍ଜ ଛୁଞ୍ଚି ସାହାଯ୍ୟରେ ପୂଯ ସମ୍ପୁର୍ଣ୍ଣ ବାହାର କରିହୁଏ ନାହିଁ । ଚର୍ମରେ ପୂଯ ହେବା ଅତି ସାଧାରଣ ରୋଗ । ଶୀରାରେ ଇଞ୍ଜେକସନ ଦେଲେ ଏହି ସଙ୍କଟ ଉପୁଜେ ଓ ଏହା ପ୍ରାୟ ୬୫ % ଲୋକଙ୍କର ହୁଏ । ଆମେରିକାରେ ସନ ୨୦୦୫ରେ ୩.୨ ନିୟୁତ ଲୋକ ଏହି ରୋଗ ନିମନ୍ତେ ଏମରଜେନ୍ସି ଓ.ପି.ଡି.କୁ ଯାଇଥିଲେ । ସନ ୨୦୦୮ରେ ଅଷ୍ଟ୍ରେଲିଆରେ ୧୩୦୦୦ ଲୋକ ଏହି ରୋଗରେ ପୀଡ଼ିତ ହୋଇ ଆଡମିସନ ହୋଇଥିଲେ ।
ଗହୀରମଥା ସାମୁଦ୍ରିକ ଅଭୟାରଣ୍ୟ ଓଡ଼ିଶାର ଏକମାତ୍ର ସାମୁଦ୍ରିକ ଅଭୟାରଣ୍ୟ ଅଟେ । ଏହାର ଅନନ୍ୟା ଜୈବବିବିଧତା ପର୍ଯ୍ୟଟକଙ୍କୁ ଆକୃଷ୍ଟ କରିଥାଏ । ଉତ୍ତରରେ ଧାମରା ମୁହାଣରୁ ଦକ୍ଷିଣରେ ମହାନଦୀ ମୁହାଣ ପର୍ଯ୍ୟନ୍ତ ଏହାର ପରିସର ବ୍ୟାପ୍ତ । ଅଲିଭ ରିଡ଼ଲେ ସାମୁଦ୍ରିକ କଇଁଛ ପାଇଁ ଏହି ସ୍ଥାନର ମହତ୍ତ୍ୱ ବୃଦ୍ଧି ପାଇଛି । ଏହା ବିଶ୍ୱର ତିନୋଟି ପ୍ରମୁଖ କଇଁଛ ଅଣ୍ଡାଦାନସ୍ଥଳୀ ମଧ୍ୟରୁ ଅନ୍ୟତମ । ସ୍ଥାପନା ୧୯୯୭ ମସିହାରେ ଏହାର ସ୍ଥାପନା ହୋଇଥିଲା । ଏହି ସୂଚନା ଓଡ଼ିଶା ସରକାରଙ୍କ ଜଂଗଲ ଓ ପରିବେଶ ବିଭାଗ ସରକାରୀ ଅଧିସୂଚନା ସଂଖ୍ୟା ୧୮୮୦୫/ & ତା ୨୭ ସେପ୍ଟେମ୍ବର ୧୯୯୭ରିଖରେ ସୂଚିତ ହୋଇ ଓଡ଼ିଶା ଗେଜେଟ ଏକ୍ସଟ୍ରାଅର୍ଡିନାରୀ ସଂଖ୍ୟା ୧୨୬୮ ତା ୧୭ ଅକ୍ଟୋବର ୧୯୯୭ ରିଖରେ ପ୍ରକାଶ ପାଇଥିଲା । ଅବସ୍ଥାନ ଓ ପରିସର ସମ୍ପୁର୍ଣ୍ଣ ଅଭୟାରଣ୍ୟଟି ଓଡ଼ିଶାର କେନ୍ଦ୍ରାପଡ଼ା ରାଜସ୍ୱ ଜିଲ୍ଲା ଅଧିନସ୍ଥ ଅଟେ । ଏହାର ଅକ୍ଷାଂଶ ୮୬ ଡିଗ୍ରୀ ୪୫ '୫୭ "ରୁ ୮୭ ଡିଗ୍ରୀ ୧୭ ' ୩୬ "- ଦ୍ରାଘିମା ୨୦ ଡିଗ୍ରୀ ୧୭ ' ୩୨ "ରୁ ୨୦ ଡିଗ୍ରୀ ୪୫ ' ୫୮ " ମଧ୍ୟରେ ଅଟେ । ୧୪୦୮ ବର୍ଗ କିମି ଜଳଭାଗ ଓ ସ୍ଥଳଭାଗ ୨୭ ବର୍ଗ କିମି ସଂରକ୍ଷିତ ଜଂଗଲ ସହ ଏହାର ମୋଟ ପରିସର ୧୪୩୫ ବର୍ଗ କିମି ଅଞ୍ଚଳ ଅଟେ । ତନ୍ମଧ୍ୟରୁ ଏହାର ପ୍ରଧାନ ଅଞ୍ଚଳ ୭୨୫.୫ ବର୍ଗ କିମି ଅଟେ । ଏ ଅଞ୍ଚଳର ମୃତ୍ତିକା ପଟୁମାଟି ଓ ସମୁଦ୍ର ବାଲିରେ ଭରପୁର ।
ବିମ୍ବାଧର କୁଅଁର  (ଜନ୍ମ: ୧ ଅଗଷ୍ଟ ୧୯୪୯) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ତିନି ଥର କାର୍ଯ୍ୟ କରିଛନ୍ତି । ୧୯୭୭, ୨୦୦୦ ଓ ୨୦୦୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଭଟଲୀ ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୭ମ, ୧୨ଶ ଓ ୧୩ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ବିମ୍ବାଧର କୁଅଁର ୧୯୪୯ ମସିହାର ଅଗଷ୍ଟ ୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ମନବୋଧ କୁଅଁର ଓ ପତ୍ନୀଙ୍କ ନାମ କ୍ଷୀରାବ୍ଧି ତନୟା କୁଅଁର । ରାଜନୈତିକ ଜୀବନ ବିମ୍ବାଧର କୁଅଁର ଓଡ଼ିଶା ରାଜନୀତିରେ ଭାରତୀୟ ଜନତା ପାର୍ଟିର କର୍ମୀ ଭାବରେ କାର୍ଯ୍ୟ କରୁଛନ୍ତି । ପୂର୍ବରୁ ସେ ଜନତା ପାର୍ଟିର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ତିନି ଥର କାର୍ଯ୍ୟ କରିଛନ୍ତି । ୨୦୦୨ ମସିହାରୁ ୨୦୦୪ ମସିହା ପର୍ଯ୍ୟନ୍ତ ସେ ଓଡ଼ିଶା ବିଧାନ ସଭାରେ ଜଣେ ମନ୍ତ୍ରୀ ଭାବରେ କାର୍ଯ୍ୟ କରିଛନ୍ତି ।
ଅନୁମୋଲ ଜଣେ ଭାରତୀୟ ଅଭିନେତ୍ରୀ, ଯିଏକି ମୁଖ୍ୟତଃ ମାଲାୟାଲମ ଓ ତାମିଲ ଭାଷାର କଥାଚିତ୍ରରେ କାମ କରନ୍ତି । ୨୦୦୯ ମସିହାରୁ କଥାଚିତ୍ର ଜଗତରେ ସକ୍ରିୟ ହେବା ପରେ ସେ ଚାୟିଲ୍ୟମ୍  (୨୦୧୪), ଇଭାନ ମେଘରୂପାନ  (୨୦୧୨), ଆକମ  (୨୦୧୧), ବେଦିବାଜିପଡ଼ୁ  (୨୦୧୩), ଜାନମ ପ୍ୟାରି  (୨୦୧୫) ଭଳି ମାଲାୟାଲମ କଥାଚିତ୍ରରେ କାମ କରିଛନ୍ତି  । ୨୦୨୩ ମସିହାରେ ତାଙ୍କ ତାମିଲ ୱେବ୍-ସିରିଜ୍ ଆୟାଲିକୁ ସମୀକ୍ଷକ ଓ ଦର୍ଶକ ଉଭୟ ପସନ୍ଦ କରିଥିଲେ । ଅଭିନୟ ଜୀବନ ୨୦୦୯ ମସିହାରେ ସେ ତାମିଲ କଥାଚିତ୍ର ଜଗତରେ କାମ କରିବା ଆରମ୍ଭ କରିଥିଲେ । ତାଙ୍କ ଅଭିନୀତ ପ୍ରଥମ କଥାଚିତ୍ର ଥିଲା କନ୍ନୁକୁଲେ । ଏହାପରେ ସେ ରାମାର, ସୂରଣ ଆଦି ତାମିଲ କଥାଚିତ୍ରରେ କାମ କରିଥିଲେ । ୨୦୧୨ ମସିହାରେ ସେ ମାଲାୟାଲମ କଥାଚିତ୍ର ଇଭାନ ମେଘରୂପାନରେ କାମ କରିଥିଲେ । ସେ ମାଲାୟାଟ୍ଟୁର ରାମକ୍ରିଷ୍ଣନଙ୍କ ଉପନ୍ୟାସ ଯକ୍ଷି ଉପରେ ଆଧାରିତ କଥାଚିତ୍ର ଅକାମରେ କାମ କରିଥିଲେ । ନିର୍ଦ୍ଦେଶକ ମନୋଜ କାନାଙ୍କ ପ୍ରଥମ କଥାଚିତ୍ର ଚାୟିଲ୍ୟମରେ ସେ ଜଣେ ବିଧବା ଭୂମିକାରେ କାମ କରିଥିଲେ । ସେ ରଣଜିତଙ୍କଦ୍ୱାରା ନିର୍ମିତ କଥାଚିତ୍ର ନିଜାନରେ ଦୁଲକର ସଲମାନଙ୍କ ସହିତ କାମ କରିଥିଲେ । ଭି.କେ. ପ୍ରକାଶଙ୍କ ନିର୍ଦ୍ଦେଶିତ କଥାଚିତ୍ର ରକ୍‌ଷ୍ଟାର୍‌ରେ ସେ ଜଣେ ଟମ୍‌ବଏ ଭୂମିକାରେ ଅଭିନୟ କରିଥିଲେ, ଯେଉଁଥିରେ ଜଣେ ଫ୍ୟାସନ ଫଟୋଗ୍ରାଫର ତଥା ମୋଟରସାଇକେଲ ରାଇଡର୍ ଭାବରେ ଅଭିନୟ କରିଥିଲେ । ଜାତିଗତ ଭେଦଭାବ ଉପରେ ଆଧାରିତ କାହାଣୀକୁ ନେଇ ନିର୍ମିତ କଥାଚିତ୍ର ନିଲାବାରିୟାତେରେ ସେ କାମ କରିଥିଲେ ।
ରମେଶ ରାଜାରାମ ପାୱାର ଜଣେ ଭାରତୀୟ କ୍ରିକେଟ ଖେଳାଳି । ତାଙ୍କର ଜନ୍ମ ମହାରାଷ୍ଟ୍ର ରାଜ୍ୟର ନାଗପୁରଠାରେ 1978ରେ ହେଇଥିଲା । 2000 ମସିହାରେ ରମେଶ ଭାରତୀୟ ଜାତିଯାଦଳ ପାଇଁ ଏକଦିବାସୀୟ ଅନ୍ତର୍ରାଷ୍ଟ୍ରୀୟ ମେଚ ଖେଳି ଥିଲେ । . ଖେଳ ଜୀବନ ମୁମ୍ବାଇ କ୍ରିକେଟ ଦଳ ପାଇଁ ରମେଶ ଜଣେ ଟାଣୁଆ ଖେଳାଳି ରହିବା ସହ 2002/03ରେ ଦଳ ରଣଜୀ ଟ୍ରଫି ଜିତିବାର ମୁଖ୍ୟ ଭୂମିକା ଗ୍ରହଣ କରିଥିଲେ । ବ୍ୟକ୍ତିଗତ ଜୀବନ ତାଙ୍କର ଭାଇ କିରଣ ପାୱାର ମଧ୍ୟ ଜଣେ କ୍ରିକେଟ ଖେଳାଳି ଥିଲେ ।
ଆପୋଲୋ-୫ ଚନ୍ଦ୍ର ଅଭିଯାନ   ( -1 ଭାବେ ମଧ୍ୟ ନାମିତ) ଆପୋଲୋ ଅଭିଯାନ ଶୃଙ୍ଖଳାରେ ପ୍ରଥମ ମାନବ ରହିତ ଅଭିଯାନ ଯାହା ଲୁନାର ମଡ୍ୟୁଲର ପରୀକ୍ଷଣ ପାଇଁ ଉଦ୍ଦିଷ୍ଟ ଥିଲା  । ଏତତବ୍ୟତ୍ତିତ ଏହି ଅଭିଯାନଦ୍ୱାରା ରକେଟଯାନର ଆରୋହଣ, ଅବତରଣ ପ୍ରକ୍ରିୟା ସହ ପୁନଃ ସଂଚାଳନ ପ୍ରକ୍ରିୟାର ମୂଲ୍ୟାୟନ କରିବା ଅନ୍ୟତମ ଉଦ୍ଦେଶ୍ୟ ଥିଲା। ଅଭିଯାନ ସଂପର୍କରେ ଆପୋଲୋ-୫ରେ ବ୍ୟବହୃତ ରକେଟ ଯାନ ଥିଲା ଏକ ସାଟର୍ଣ୍ଣ-ଆଇବି ମୋଡେଲ ଯାହାକି ସାଧାରଣଭାବେ ସାଟର୍ଣ୍ଣ-ଭି ଯାନଠାରୁ କ୍ଷୁଦ୍ରତର । ତେବେ ଅପୋଲୋ-୧ରେ ବ୍ୟବହୃତ ସାଟର୍ଣ୍ଣ-ଆଇବି ଅନ୍ତରୀକ୍ଷଯାନର ମୂଳ ମୋଡେଲ ଯାହିକି ଦୁର୍ଘଟଣା ପରେ ବି ଅକ୍ଷତ ଅବସ୍ଥାରେ ଥିଲା, ତାହା ପୁନରୁଦ୍ଧାର କରାଯାଇ ଏହି ଅଭିଯାନ ପାଇଁ ବ୍ୟବହୃତ ହୋଇଥିଲା । ଜାନୁଆରୀ ୨୨ ୧୯୬୮ ଦିନ ସୂର୍ଯ୍ୟାସ୍ତ ପୂର୍ବରୁ ଆପୋଲୋ ଅଭିଯାନର ଉଡାଣ ଆରମ୍ଭ । ପ୍ରଥମ ତଥା ଦ୍ୱତୀୟ ସ୍ତର ଉଡାଣରେ ସାଟର୍ଣ୍ଣ-ଆଇବି ଯାନର କର୍ଯ୍ୟକାରିତା ସଂପୂର୍ଣ୍ଣ ଠିକ ଠାକ ଥିଲା । ଉଡାଣ ଆରମ୍ଭର ଦ୍ୱତୀୟ ସ୍ତରରେ ୮୮.୩ ମିନିଟରେ ମହାକାଶଯାନଟି ପୃଥିବୀର କକ୍ଷ ପଥରେ  (୧୬୩ ୨୨୨ କିମି) ସ୍ଥାପିତ ହୋଇପାରିଥିଲା  । ସମୁଦାୟ ୧୧ ଘଣ୍ଟା ୧୦ ମିନିଟର ଉଡାଣ ପରେ ପରୀକ୍ଷଣ ସମାପ୍ତ କରିଦିଆଗଲା । ଅବରୋହଣ କ୍ରମରେ ଯାନଟି ଫେବୃଆରୀ ୧୨ ତାରିଖ ଦିନ ପ୍ରଶାନ୍ତ ମହାସାଗରରେ ଅବତରଣ କରିଥିଲା ।
ଉଷା ମଙ୍ଗେସକର  (ଜନ୍ମ : ୧୫ ଡିସେମ୍ବର ୧୯୩୫) ଜଣେ ଭାରତୀୟ କଣ୍ଠଶିଳ୍ପୀ  । ସେ ଓଡ଼ିଆ ଓ ହିନ୍ଦୀ ସମେତ ମରାଠୀ, ବଙ୍ଗଳା, ମଣିପୁରୀ, କନ୍ନଡ଼, ନେପାଳୀ, ଭୋଜପୁରୀ, ଗୁଜରାଟୀ, ଅହମିୟା ଆଦି ଭାଷାର ଗୀତରେ କଣ୍ଠଦାନ କରିଛନ୍ତି । ବ୍ୟକ୍ତିଗତ ଜୀବନ ଲତା ମଙ୍ଗେସକର ମଧ୍ୟ ପ୍ରଦେଶର ଇନ୍ଦୋରରେ ୧୯୩୫ ମସିହା ଡିସେମ୍ବର ୧୫ ତାରିଖରେ ଜନ୍ମ ଗ୍ରହଣ କରିଥିଲେ । ତାଙ୍କର ପିତା ଦିନାନାଥ ମଙ୍ଗେସକର ଜଣେ ଶାସ୍ତ୍ରୀୟ ସଙ୍ଗୀତ ଗାୟକ ଓ ମଞ୍ଚ କଳାକାର ଥିଲେ । ତାଙ୍କ ମାତାଙ୍କ ନାମ ସୁଧାମତୀ ଥିଲା । ପରିବାରରେ ସେମାନେ ୪ ଭଉଣୀ ଓ ଗୋଟିଏ ଭାଇ ଥିଲେ । ଭଉଣୀ ଲତା ମଙ୍ଗେସକର, ଆଶା ଭୋସଲେ, ମୀନା ଖାଡ଼ିକର ଓ ଭାଇ ହୃଦୟନାଥ ମଙ୍ଗେସକର ସମସ୍ତେ ସଙ୍ଗୀତ ଶିକ୍ଷା କରୁଥିଲେ । ଉଷାଙ୍କର ଚିତ୍ରକଳାପ୍ରତି ମଧ୍ୟ ଆକର୍ଷଣ ରହିଥିଲା । ବୃତିଗତ ଜୀବନ ୧୯୭୫ ମସିହାରେ ହିନ୍ଦୀ ଚଳଚ୍ଚିତ୍ର ଜୟ ସନ୍ତୋଷୀ ମାରେ କଣ୍ଠଦାନ କରି ଉଷା ଲୋକଲୋଚକୁ ଆସିଥିଲେ । ସେହି ଚଳଚ୍ଚିତ୍ର ପାଇଁ ତାଙ୍କୁ ଫିଲ୍ମଫେୟାର ପୁରସ୍କାରକୁ ମଧ୍ୟ ମନୋନୀତ କରାଯାଇଥିଲା । ମରାଠୀ ଚଳଚ୍ଚିତ୍ର ପିଞ୍ଜରରେ ତାଙ୍କ ଗୀତ ମୁଙ୍ଗଡ଼ା ଅତ୍ୟନ୍ତ ଲୋକପ୍ରିୟ ହୋଇଥିଲା । ଓଡ଼ିଆ ଚଳଚ୍ଚିତ୍ରରେ ଅବଦାନ ଉଷା, ଅନେକ ଓଡ଼ିଆ ଚଳଚ୍ଚିତ୍ର ପାଇଁ କଣ୍ଠଦାନ କରିଛନ୍ତି । ସେ ମଧ୍ୟରେ ଅରୁନ୍ଧତୀ, ଅଭିମାନ, ହାକିମ ବାବୁ, ସମୟ ବଡ଼ ବଳବାନ ଆଦି ଅନ୍ୟତମ ।
କଟକସ୍ଥିତ ସାରଳା ସାହିତ୍ୟ ସଂସଦ ପକ୍ଷରୁ ପ୍ରତିବର୍ଷ ସାରଳା ସମ୍ମାନ ପ୍ରଦାନ କରାଯାଇଥାଏ । ଓଡ଼ିଆ ସାହିତ୍ୟରେ ଉଲ୍ଲେଖନୀୟ ଅବଦାନ ପାଇଁ ଏହି ସମ୍ମାନ ପ୍ରଦାନ କରାଯାଇଥାଏ । ପୁରସ୍କାର ୨୦୨୩ରେ ପୁରସ୍କାର ସ୍ୱରୂପ ୧ ଲକ୍ଷ ଟଙ୍କା ଅର୍ଥରାଶି, ମାନପତ୍ର ଓ ଉତ୍ତରୀୟ ପ୍ରଦାନ କରାଯାଉଥିଲା ।
ପ୍ରେମିକାୟ ନମ, ୨୦୨୧ ମସିହାରେ ଦୂରଦର୍ଶରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ସୁଶିଲ କୁମାର ସାହୁ । ଦୀପକ ଜେନା ଏହି କଥାଚିତ୍ରଟିର ସଂଳାପ ରଚନା କରିଥିଲେ ଏବଂ ନିର୍ଦ୍ଦେଶକ ସୁଧାକର ବସନ୍ତ ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ । ବିଘ୍ନାଞ୍ଜ ବ୍ୟାଣ୍ଡ୍ ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଋଷି, ତନୁଶ୍ରୀ ଓ ସୟାଲ । ଏହି କଥାଚିତ୍ରଟି ୧୨ ସେପ୍ଟେମ୍ବର ୨୦୨୧ରେ ତରଙ୍ଗ ଟିଭିରେ ଓ ତରଙ୍ଗ ପ୍ଲସ୍‌ରେ ମୁକ୍ତିଲାଭ କରିଥିଲା । ଅଭିନୟ ପ୍ରଦୀପ କୁମାର ସାହୁ ତନୁଶ୍ରୀ ସୟାଲ ପିଣ୍ଟୁ ନନ୍ଦ ତ୍ରିଭୁବନ ପଣ୍ଡା ନମିତା ଦାସ ଐଶ୍ୱର୍ଯ୍ୟା ସୋମୁ ଅମର ସୁରା ବିଟୁ ଜ୍ଞାନ ଆୟୁଷ କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ବିଘ୍ନାଞ୍ଜ ବ୍ୟାଣ୍ଡ୍ । ଗୀତିକାର ନିର୍ମଳ ନାୟକ, ତପୁ ନାୟକ ଓ ଦେବୀଦତ୍ତ ମହାନ୍ତି ଏହି କଥାଚିତ୍ରଟିର ଗୀତ ରଚନା କରିଥିଲେ । ସତ୍ୟଜିତ ପ୍ରଧାନ, ଅସୀମା ପଣ୍ଡା, ଆଶୁତୋଷ ମହାପାତ୍ର, ନଭ୍ୟା ଜ୍ୟୋତି, ତାରିକ୍ ଅଜିଜ୍ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ଭୈରବୀ ମନ୍ଦିର ଭାରତର ଆସାମ ପ୍ରଦେଶରେ ଥିବା ସୋନିତପୁର ଜିଲ୍ଲାର   ତେଜପୁର   ସହର ସୀମାରେ ଅବସ୍ଥିତ । ଇତିହାସ ଦେବୀ ଭୈରବୀଙ୍କୁ ସେଠାରେ ମା ଦୁର୍ଗାଙ୍କର ଏକ ମହାବିଦ୍ୟା ରୂପରେ ପୂଜା କରାଯାଏ । ଆସାମର ଏହା ଏକ ପ୍ରସିଦ୍ଧ ଶକ୍ତି ପୀଠ । ମନ୍ଦିରର ପୃଷ୍ଠଭୂମିରେ ବ୍ରହ୍ମପୁତ୍ର ନଦୀ ଉପରେ ଥିବା କୋଲିଆ ଭୋମୋରା ସେତୁ   ଦେଖାଯାଏ । ସେହି ମନ୍ଦିରକୁ ଭୈରବୀ ଦେବାଳୟ ମଧ୍ୟ କୁହାଯାଏ । କିମ୍ବଦନ୍ତୀ ଅନୁସାରେ ଅସୁର ରାଜା ବନସୁରର କନ୍ୟା ଉଷା ସେଠାକୁ ନିୟମିତ ଭାବରେ ଦର୍ଶନ କରିବାକୁ ଯାଉଥିଲେ । ସେଠାରୁ ଦୁଇ କିମି ଦୂରରେ ଥିବା ବାମୁନି ପର୍ବତ ଉପରେ ଅନେକ ଶତାବ୍ଦୀ ପୂର୍ବରୁ ଥିବା ଉଆସର ଭଗ୍ନ ସ୍ତୁପ ଦେଖିବାକୁ ମିଳେ । ପ୍ରସ୍ତରର ଉପରେ ତିଆରି ହୋଇଥିବା କାରୁକାର୍ଯ୍ୟ ୯ମ ଶତାବ୍ଦୀର ବୋଲି ଜଣାଯାଏ । ଚାରି ଶହ ବର୍ଷର ପୁରାତନ ଭୈରବୀ ମନ୍ଦିର ଗୋଟିଏ ପାଖକୁ ଢଳି ରହିଛି । ଭୂମିକମ୍ପ ଯୋଗୁ ଦ୍ୱିତୀୟ ଓ ତୃତୀୟ ମହଲାରେ ଅନେକ ଫାଟ ସୃଷ୍ଟି ହୋଇଛି । ସେଠାରେ ଥିବା ସ୍ତମ୍ଭମାନଙ୍କରେ ମଧ୍ୟ ଫାଟ ହୋଇଛି ।. ଭୂଗୋଳ ଭୈରବୀ ମନ୍ଦିର ଭରାଳି ନଦୀ କୂଳରେ ଅବସ୍ଥିତ । ପରିଚାଳନା ଏହି ମନ୍ଦିରର ପରିଚାଳନା ସରକାର ତରଫରୁ ଜିଲ୍ଲା ଡେପୁଟି କମିଶନର କରନ୍ତି କିନ୍ତୁ ମନ୍ଦିରର ମାଲିକ ତେଜପୁରର ବୋରଠାକୁରଙ୍କର ପରିବାରର ଅଟେ । ସେଠାରେ ଛାଗଳ, ବତକ, ପାରା ଇତ୍ୟାଦି ସେଠାରେ ଆଜି ପର୍ଯ୍ୟନ୍ତ ବଳି ଦିଆଯାଉଛି । ଦୁର୍ଗା ପୂଜା ସେଠାରେ ବଡ଼ ସମାରୋହରେ ପାଳନ କରାଯାଏ । ଏହି ମନ୍ଦିର ଭିତରକୁ ଯିବାକୁ ହେଲେ ରାସ୍ତାରୁ ଶିଡ଼ି ଲମ୍ବିଯାଇଛି ଯାହା ଉପରେ ଚଢି ଯିବାକୁ ହୁଏ । ଦେବୀଙ୍କର ଆଶୀର୍ବାଦ ପାଇବା ପାଇଁ ସେଠାରେ ବିବିଧ ପୂଜା ଦ୍ରବ୍ୟ ଯେପରିକି ଘିଅ ଦୀପ, ମିଠା ଇତ୍ୟାଦି ସାମଗ୍ରୀ ସେଠାରେ ମିଳେ । ମନ୍ଦିରଟି ଏକ ସିଦ୍ଧ ପୀଠ ଯେଉଁଠାରେ ମାନସିକ କରି ମା ଭୈରବୀଙ୍କର ଆଶୀର୍ବାଦ ଲାଭ କରନ୍ତି ।
ଥାଇ ଲାଲ୍ ତରକାରୀ ବା ଥାଇ ରେଡ୍ କରି  ଇଂରାଜୀ ଭାଷାରେ , ଥାଇ ଭାଷାରେ   , ଉଚ୍ଚାରଣ - କେନ୍ ଫେଟ୍}}, ଅର୍ଥ:  'ମସଲାଯୁକ୍ତ ତରକାରୀ'  ଏକ ଥାଇ ରାନ୍ଧଣା ଯେଉଁଥିରେ ଲାଲ୍ ରଙ୍ଗର ବଟା ମସଲା ଓ ନଡ଼ିଆ କ୍ଷୀର ବ୍ୟବହୃତ ହୁଏ । କୁକୁଡ଼ା ମାଂସ, ଗୋମାଂସ, ଘୁଷୁରୀ ମାଂସ, ବତକ ମାଂସ କିମ୍ବା ଚିଙ୍ଗୁଡ଼ି ପକାଇ ଆମିଷ ଓ ବିଭିନ୍ନ ପନିପରିବା, ଟୋଫୁ ଇତ୍ୟାଦି ପକାଇ ନିରାମିଷ ଲାଲ୍ ତରକାରୀ ପ୍ରସ୍ତୁତ କରାଯାଏ । ଲାଲ୍ ତରକାରୀ ପାଇଁ ବଟା ମସଲା ଥାଇ ଲାଲ୍ ତରକାରୀରେ ବ୍ୟବହୃତ ମସଲାକୁ ଫ୍ରିକ୍ କେନ୍ ଫେଟ୍ କୁହନ୍ତି ଓ ଏହାକୁ ପାରମ୍ପରିକ ଭାବେ ଶିଳରେ ବାଟି ପ୍ରସ୍ତୁତ କରାଯାଏ । ଫ୍ରିକ୍ ଚି ଫା ନାମକ ଲାଲ୍ ମରିଚକୁ ଶୁଖାଇବା ପରେ ତାହାକୁ ଅନ୍ୟ ଉପାଦାନଙ୍କ ସହିତ ବଟାଗଲେ ଏହି ଲାଲ୍ ବଟା ମସଲାଟି ପ୍ରସ୍ତୁତ ହୁଏ । ଶୁଖିଲା ଲଙ୍କା, ରସୁଣ, ଅଦା, ଶାଲଟ୍ ପିଆଜ, ଶୁଖିରା ଲଙ୍କା, ଗାଲାଙ୍ଗଲ, ଛୋଟ ଚିଙ୍ଗୁଡ଼ି ବଟା, ଲୁଣ, କାଫିର୍ ଲେମ୍ବୁ କୋରା ବା ପତ୍ର, ଧନିଆ ଚେର, ଧନିଆ, ଗୋଲ ମରିଚ, ଜୀରା, ଶତବେଧି ଇତ୍ୟାଦି ଏହି ବଟା ମସଲାର ମୁଖ୍ୟ ଉପାଦାନ । ଆଜିକାଲି ଥାଇ ଲାଲ୍ ତରକାରୀର ମସଲା ପ୍ରସ୍ତୁତ କରି ତା କୁ ବୋତଲରେ ବିକ୍ରି କରାଯାଉଛି । ବଜାରରେ ଏହି ମସଲା ବୋତଲ ବହୁ ସଂଖ୍ୟାରେ ଉପଲବ୍ଧ ଓ ଏହାକୁ ସିଧାସଳଖ ଭାବେ ତରକାରୀ ପ୍ରସ୍ତୁତିରେ ବ୍ୟବହାର କରିହେବ । ଉପାଦାନ ଓ ପ୍ରସ୍ତୁତି ପ୍ରଣାଳୀ ଏକ ପାତ୍ରରେ ତେଲ ପକାଇ ଗରମ କରିବା ପରେ ସେଥିରେ ଲାଲ୍ ବଟା ମସଲା ପକାଇ କସାଯାଏ । ତା  ପରେ ସେଥିରେ ନଡ଼ିଆ କ୍ଷୀର ମିଶାଯାଏ । ତା  ପରେ ସେହି ମିଶ୍ରଣରେ ମାଂସ ମିଶାଇ ରାନ୍ଧିବା ପାଇଁ ଛାଡ଼ି ଦିଆଯାଏ । ଥାଇ ଲାଲ୍ ତରକାରୀରେ କୁକୁଡ଼ା, ବତକ, ଗୋରୁ, ଘୁଷୁରୀ, ଚିଙ୍ଗୁଡ଼ି ପ୍ରଭୃତି ମାଂସ ବ୍ୟବହାର କରାଯାଇପାରିବ । କେତେକ ସ୍ଥାନରେ ବେଙ୍ଗ ଓ ସାପ ମାଂସ ମଧ୍ୟ ପକାଯାଏ । କିନ୍ତୁ କୁକୁଡ଼ା ମାଂସ, ଘୁଷୁରୀ ମାଂସ ଓ ଗୋମାଂସର ବ୍ୟବହାର ସବୁଠାରୁ ଅଧିକ ପ୍ରଚଳିତ । ଏହି ତରକାରୀ ପାଇଁ ମାଂସକୁ ଛୋଟରୁ ମଧ୍ୟମାକାର ଖଣ୍ଡରେ କଟାଯାଏ । ଥାଇ ଲାଲ୍ ତରକାରୀରେ ମାଛ ସସ୍, ଚିନି, କଟାଯାଇଥିବା କାଫିର୍ ଲେମ୍ବୁ ପତ୍ର, ବାଇଗଣ, କରଡ଼ି, ଥାଇ ତୁଳସୀ  (ବେସିଲ୍) ପତ୍ର ମଧ୍ୟ ପକାଯାଏ  । ନିରାମିଷାଶୀଙ୍କ ପାଇଁ ମାଂସ ସ୍ଥାନରେ ଟୋଫୁ, କଖାରୁ ଓ ଅନ୍ୟ ପନିପରିବା ଉପାଦାନ ରୂପେ ନିଆଯାଏ । କିନ୍ତୁ ଲାଲ୍ ବଟା ମସଲାରେ ମାଛ ସସ୍ ବା ଚିଙ୍ଗୁଡ଼ି ବଟା ମିଶାଇଲେ ତାହା ସମ୍ପୂର୍ଣ୍ଣ ନିରାମିଷ ତରକାରୀ ହେବ ନାହିଁ । ବଜାରରେ ସମ୍ପୂର୍ଣ୍ଣ ନିରାମିଷ ଲାଲ୍ ତରକାରୀ ବଟା ମସଲା ମଧ୍ୟ ଉପଲବ୍ଧ । ଏହି ତରକାରୀର ଝୋଳ ସୁପ୍ ପରି ପାଣିଆ । ସାଧାରଣତଃ ଭାତ ସହିତ ଖାଇବା ପାଇଁ ଏହି ତରକାରୀ ପ୍ରସ୍ତୁତ କରାଯାଏ ଓ ଗିନା କିମ୍ବା ସାନ କଂସା ପରି ପାତ୍ରରେ ବଢ଼ାଯାଏ । ଲାଲ୍ ତରକାରୀର ବଟା ମସଲା ଅନ୍ୟ କିଛି ବ୍ୟଞ୍ଜନରେ ମଧ୍ୟ ବ୍ୟବହୃତ ହୁଏ । ଥୋଟ୍ ମାନ୍ ପ୍ଲା ମାଛ କେକ୍ ଓ ଚିଆଂଗ୍ ମାଇ ଅଞ୍ଚଳର ସାଇ ଉଆ ଗ୍ରିଲ୍‍ଡ୍ ସସେଜ୍ ପ୍ରଭୃତିରେ ଥାଇ ଲାଲ୍ ବଟା ମସଲା ବ୍ୟବହାର କରାଯାଏ ।
ପ୍ରିକର୍ଡ଼ିଆଲ କ୍ୟାଚ ସିଣ୍ଡ୍ରୋମ  (ଇଂରାଜୀ ଭାଷାରେ ବା ) ଏକ ଅଣସାଂଘାତିକ ରୋଗ ଯେଉଁଥିରେ ଛୁରୀ ମାରିଲା ଭଳି ତୀକ୍ଷ୍ନ ଛାତି ଯନ୍ତ୍ରଣା   ଅନୁଭବ ହୁଏ  । ସ୍ୱାଭାବିକ ଭାବରେ ଏହା ପ୍ରଶ୍ୱାସରେ ଅଧିକ ହୁଏ ଓ ଛୋଟ ଜାଗାରେ ହୁଏ । ଏହା ମାତ୍ର ୩ ମିନିଟ ନିମନ୍ତେ ରହେ । ବିଶ୍ରାମ ସମୟରେ ଆରମ୍ଭ ହୁଏ ଓ ଅନ୍ୟ କୌଣସି ଲକ୍ଷଣ ନଥାଏ । ଯନ୍ତ୍ରଣା ଯୋଗୁ କେବଳ ଉତ୍କଣ୍ଠା ହୁଏ । ଏହାର ଅନ୍ତର୍ନିହିତ କାରଣ ଅଦ୍ୟାବଧି ଅସ୍ପଷ୍ଟ ଅଛି । କେତେକଙ୍କ ମତରେ ଏହା ଛାତି କାନ୍ଥରେ ହୁଏ ବା ଇଣ୍ଟରକୋଷ୍ଟାଲ ସ୍ନାୟୁର   ଉତ୍ତେଜନା ଯୋଗୁ ହୁଏ । ମାନସିକ ଚାପ   ଏହି ରୋଗ ସଙ୍କଟ ସୃଷ୍ଟି କରେ । ହୃତ୍‌ପିଣ୍ଡରୁ ଏହା ସୃଷ୍ଟି ହୁଏନାହିଁ । ଲକ୍ଷଣ ଦେଖି ରୋଗ ନିର୍ଣ୍ଣୟ କରାଯାଇପାରେ । ଆଞ୍ଜାଇନା  , ପେରିକାର୍ଡ଼ାଇଟିସ, ପ୍ଲୁରିସି, ଛାତି ଆଘାତ ଯୋଗୁ ମଧ୍ୟ ଏହିଭଳି ଯନ୍ତ୍ରଣା ହୋଇପାରେ । ବିନା ଔଷଧରେ ରୋଗୀଙ୍କୁ ଆଶ୍ୱାସନା ଦେଇ ଉପଶମ ହେବା ନିମନ୍ତେ ଅପେକ୍ଷା କରାଯାଏ । . ସାଧାରଣତଃ ୬-୧୨ ବୟସର ପିଲାଙ୍କୁ ଏହି ପ୍ରିକର୍ଡ଼ିଆଲ କ୍ୟାଚ ସିଣ୍ଡ୍ରୋମ ରୋଗ ହୁଏ । ଉଭୟ ପୁଅ ଓ ଝିଅଙ୍କୁ ସମ ଭାବରେ ରୋଗ ହୁଏ । ଅନ୍ୟ ବୟସରେ ଏହ ଖୁବ୍ କମ୍ ଦେଖାଯାଏ ।
ଚିକିଟି  (କ୍ରମିକ ସଂଖ୍ୟା: ୧୩୫) ଗଞ୍ଜାମ ଜିଲ୍ଲା ଅନ୍ତର୍ଗତ ଏକ ବିଧାନ ସଭା ନିର୍ବାଚନ ମଣ୍ଡଳୀ  । ଏହି ନିର୍ବାଚନ ମଣ୍ଡଳୀ ଅନ୍ତର୍ଗତ ଅଞ୍ଚଳ ଗୁଡ଼ିକ ହେଲା: ଚିକିଟି  (ବି), ଚିକିଟି ବ୍ଳକ ଓ ପାତ୍ରପୁର ବ୍ଳକ  । ଗତ ୨୦୨୪ ନିର୍ବାଚନରେ ଭାରତୀୟ ଜନତା ପାର୍ଟି ପ୍ରାର୍ଥି ମନୋରଞ୍ଜନ ଦ୍ୟାନ ସାମନ୍ତରା ବିଜୁ ଜନତା ଦଳ ପ୍ରାର୍ଥୀ ଚିନ୍ମୟନନ୍ଦ ଶ୍ରୀରୂପ ଦେବଙ୍କ ଠାରୁ ୬,୫୨୨ ଖଣ୍ଡ ଅଧିକ ଭୋଟ ପାଇ ନିର୍ବାଚିତ ହୋଇଛନ୍ତି। ବିଗତ ୨୦୧୪ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥିନୀ ଉଷା ଦେବୀ ଭାରତୀୟ ଜାତୀୟ କଂଗ୍ରେସ ପ୍ରାର୍ଥୀ ମନୋରଞ୍ଜନ ଦ୍ୟାନ ସାମନ୍ତରାଙ୍କଠାରୁ ୩୨୧୪୮ ଖଣ୍ଡ ଅଧିକ ଭୋଟ ପାଇ ନିର୍ବାଚିତ ହୋଇଛନ୍ତି। ୨୦୦୯ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ଉଷା ଦେବୀ, ଭାରତୀୟ ଜାତୀୟ କଂଗ୍ରେସ ପ୍ରାର୍ଥୀ ଚିନ୍ତାମଣି ଦ୍ୟାନ ସାମନ୍ତରାଙ୍କଠାରୁ ୧୪,୨୨୯ ଅଧିକ ଭୋଟ ପାଇ ନିର୍ବାଚିତ ହୋଇଥିଲେ । ୨୦୦୯ ନିର୍ବାଚନ ଫଳାଫଳ *: ମୋଟ ବୈଧ ଭୋଟର ଶତକଡ଼ା ଭାଗ ନିର୍ବାଚିତ ବିଧାୟକଗଣ ୧୯୬୭ରୁ ୨୦୧୪ ମଧ୍ୟରେ ମୋଟ ୧୨ଥର ନିର୍ବାଚନ ଅନୁଷ୍ଠିତ ହୋଇସାରିଛି ।
ଷଠି ଓଷା  (ଷଠି ବ୍ରତ ଓ ଷଷ୍ଠୀ ଓଷା ନାମରେ ମଧ୍ୟ ଜଣା) ଓଡ଼ିଶାରେ ପାଳିତ ଏକ ପାରମ୍ପାରିକ ଓଷା  । ଷଠି ଠାକୁରାଣୀଙ୍କୁ ଓଡ଼ିଶାରେ ଜନ୍ମଦେବୀ, ଜନ୍ମଦା,ଦେବସେନା ବାଳକଦା ବୋଲି କୁହାଯାଏ । ଷୋଡ଼ଶ ମାତୃକା  (ଗୌରୀ ମେଧା ସଚୀ ଆଦି) ମଧ୍ୟରେ ତାଙ୍କୁ ଦେବସେନା ନାମରେ ପୂଜା କରାଯାଏ । ଗାଁରେ ମା 'ମାନେ ତାଙ୍କୁ ପୂଜା କରିଥାନ୍ତି । ଷଠି ଠାକୁରାଣୀଙ୍କୁ ପିଲାଙ୍କ ଭଲ ମନ୍ଦ ପାଇଁ ମା 'ମାନେ ପୂଜିଥାନ୍ତି । ଭାଦ୍ରବ ଶୁକ୍ଳ ଷଷ୍ଠୀ ଦିନ  (ଗଣେଶ ପୂଜାର ଦୁଇ ଦିନ ପରେ), ଷଠି ଓଷା ପାଳନ ହୁଏ  । ଏଇ ପୂଜାଟି, ଗୋଟେ ପିଲା ଜନ୍ମ ହେଲା ପରେ ଯେଉଁ ଷଠି ଦୁସେଇ ପୂଜା ହୁଏ, ତା 'ଠୁଁ ଟିକେ ଅଲଗା । ପାଳନ ବିଧି ସକାଳେ ଶିବଙ୍କ ପାଇଁ ସୋମନାଥ ବ୍ରତ ହୁଏ । ଭାତ, ଡାଲି, ମାଛ ଭଜା, ଚକୁଳି ପିଠା, ଦୁଇ ପ୍ରକାର ଶାକାହାରୀ ତରକାରୀ ଭଳି ଛଅ ପ୍ରକାର ଖାଦ୍ୟ ରନ୍ଧାହୁଏ । ଶିଳପୁଆକୁ ହଳଦୀ କନାରେ ବନ୍ଧାଯାଏ ଓ ତା ' ଉପରେ ହଳଦୀ ରଖାଯାଏ । ଅପାମାରଙ୍ଗ, ବାଉଁଶ, ଧାନ, ବଜ୍ରମୂଳୀ, ସାରୁ ଆଦି ପାଞ୍ଚ ପ୍ରକାର ଗଛକୁ ଏକାଠି କରି ବନ୍ଧାଯାଏ । ଗୋଟେ ପୂର୍ଣ୍ଣ କୁମ୍ଭ ତା ' ପାଖରେ ରଖାଯାଏ । ଗଳି ଗୁଆ, ସିନ୍ଦୁର ଫରୁଆ, କଜଳ ପାତି ତା ' ପାଖରେ ଥୁଆ ହୁଏ । ତା 'ପରେ ଦୁବ, ବରକୋଳି ପତ୍ର ଓ ଅରୁଆ ଚାଉଳରେ ବନ୍ଦାପନା ହୁଏ । ସମସ୍ତେ ପୂଜା ହୋଇଥିବା ହଳଦୀ କନାକୁ ହାତରେ ବାନ୍ଧନ୍ତି । ଷଠି ବାଡ଼ିଆ ରାତିରେ, ପାଞ୍ଚ ପ୍ରକାର ଗଛକୁ ଏକାଠି କରି ବାନ୍ଧିଥିବା ଗୋଛାରେ ଶିଶୁମାନଙ୍କ ରକ୍ଷାବିଧାନାର୍ଥ ତାଙ୍କ ପିଠିରେ ମାଆ ଆଦି ବର୍ଷୀୟସୀମାନେ ଧୀରେ ଧୀରେ ଆଘାତ କରନ୍ତି ଏହାକୁ ଷଠିବାଡ଼ିଆ କହନ୍ତି ଏତଦ୍ୱାରା ଶିଶୁମାନଙ୍କର ସମସ୍ତ ବାଳରିଷ୍ଟ ଖଣ୍ଡିତ ହୁଏ ବୋଲି ବିଶ୍ୱାସ । ଏହି ସମୟରେ ଆଘାତ କରୁଥିବା ମହିଳାମାନେ ବୋଲନ୍ତିଓଲୁଅ ପରି ବଢିଯା, ବଣସାରୁ ପରି ମାଡ଼ିଯା, ଜୀଁ ଜୀଁ - ବଜ୍ର ହୋ  ବଜ୍ର ହୋ " ଷଠି ଓଷାକୁ ଯାଜପୁର ଅଞ୍ଚଳରେ ନେଙ୍କୁଡ଼ିଆ ଷଠି ବୋଲି କହନ୍ତି ସ୍କନ୍ଧ ପୁରାଣରେ ଏ ଷଷ୍ଠୀର ନାମ ଚପେଟା ଷଷ୍ଠୀ ଓ ତିଥି ତତ୍ତ୍ୱରେ ଏ ଷଷ୍ଠୀର ନାମ ଅକ୍ଷୟା ଷଷ୍ଠୀ । ଚପେଟୀର ଅର୍ଥ ଚାପୁଡ଼ା  'ଚପେଟୀଷଷ୍ଠୀ'  ନାମରୁ ଅନୁମିତ ହୁଏ ଯେ, ବର୍ଷୀୟସୀମାନେ ପିଲାମାନଙ୍କ ପିଠିରେ ଯେଉଁ  'ଷଠି ବାଡ଼ିଆ'  କରନ୍ତି ତହିଁ ସଙ୍ଗେ ଏ ନାମର କିଛି ସମ୍ପର୍କ ଅଛି ।
ମନୋରମା ବିଶ୍ୱାଳ ମହାପାତ୍ର  (ଜନ୍ମ ୨୭ ନଭେମ୍ବର ୧୯୪୮) ଜଣେ ଓଡ଼ିଆ କବୀ, ଗାଳ୍ପିକା, ଔପନ୍ୟାସିକା ଓ ଶିଶୁସାହିତ୍ୟିକା  । ଓଡ଼ିଆ ସାହିତ୍ୟରେ ନାରୀ ଓ ନାରୀପଣକୁ କେନ୍ଦ୍ର କରି ଗଢ଼ିଉଠିଥିବା ଅନେକ ସାହିତ୍ୟ ସେ ତିଆରି କରିଛନ୍ତି । ନବମ ଶ୍ରେଣୀରେ ପାଠ ପଢୁଥିବା ସମୟରେ, ତାଙ୍କ ରଚିତ ପ୍ରଥମ କବିତା ସଂକଳନ  'କିଶଳୟ'  ପ୍ରକାଶ ପାଇଥିଲା । ଜୀବନକାଳ ମନୋରମା ବାଲେଶ୍ୱର ଜିଲ୍ଲାରେ ଥିବା ଜଗାଇ ଗାଁରେ ନଭେମ୍ବର ୨୭, ୧୯୪୮ରେ ଜନ୍ମଗ୍ରହଣ କରିଥିଲେ । ସେ କଲିକତାର ଶାନ୍ତିନିକେତନଠାରେ ଶିକ୍ଷାଲାଭ କରିଥିଲେ । ସେ ଭୁବନେଶ୍ୱରର ବି.ଜେ.ବି ମହାବିଦ୍ୟାଳୟରେ ପ୍ରାଧ୍ୟାପିକା ଭାବରେ କାମ କରିଥିଲେ । ଗୀତିକାର ଭାବରେ ମନୋରମା ବିଶ୍ୱାଳ ମହାପାତ୍ରଙ୍କର  'ଅଧାଲେଖା ଚିଠି'  ନାମରେ ଏକ ଆଲବମ ପ୍ରସ୍ତୁତ ହୋଇ ଲୋକପ୍ରିୟ ହୋଇପାରିଛି । ତାଙ୍କ କବିତା ସଙ୍କଳନକୁ ତାମିଲ ଭାଷାରେ ଅନୁବାଦ କରି, ବିଶିଷ୍ଟ ଅନୁବାଦକ ଇନ୍ଦ୍ରନ  (ବି. ଜି. ରାଜେନ୍ଦ୍ରନ) ସାହିତ୍ୟ ଏକାଡେମୀ ପୁରସ୍କାର ଲାଭ କରିଛନ୍ତି  । ସେ ଗ୍ରୀସରେ ଅନୁଷ୍ଠିତ ବିଶ୍ୱ କବି କଂଗ୍ରେସ ସେମିନାରରେ ଯୋଗଦାନ କରିଛନ୍ତି ।
କଳିଙ୍ଗ ଭାରତୀ, କଟକ ଓଡ଼ିଶାର ସାଂସ୍କୃତିକ ଇତିହାସର ଏକ ବଳିଷ୍ଠ ସ୍ତମ୍ଭ। ବିଶିଷ୍ଟ ଲେଖକ ତଥା ଗବେଷକ ବିଚ୍ଛନ୍ଦଚରଣ ପଟ୍ଟନାୟକଙ୍କ ଉଦ୍ୟମରେ ୧୯୪୪ ମସିହାରେ ପ୍ରତିଷ୍ଠିତ ଏହି ଅଗ୍ରଗାମୀ ସଂଗଠନ ଥିଲା ଇନ୍ଦ୍ରଧନୁ ବିଜୁଳି କଳିର ଏକ ନୂତନ ସଂସ୍କରଣ । ଏହା ପୂର୍ବରୁ ୧୯୪୩ ମସିହାରେ ପ୍ରତିଷ୍ଠିତ ହୋଇଥିବା ଉତ୍କଳ ଛାତ୍ର ସାହିତ୍ୟ ସମାଜ ସହ ସମ୍ପୃକ୍ତ ଥିବା ଯୁବ ସଙ୍ଗଠକ ରଜତ କୁମାର କର କଳିଙ୍ଗ ଭାରତୀ ଆନୁକୂଲ୍ୟରେ ଭଞ୍ଜ ଜୟନ୍ତୀ ଉତ୍ସବ ବହୁ ଆଡ଼ମ୍ବର ସହକାରେ ପାଳନ କରାଉଥିଲେ । ଲୋକପ୍ରିୟ ବକ୍ତା ହୃଦାନନ୍ଦ ରାୟ ମଧ୍ୟ କଳିଙ୍ଗ ଭାରତୀ ସହ ସମ୍ପୃକ୍ତ ଥିଲେ ।
ଓ ' ଭ୍ୟାଲି ଏକ ଭାରତୀୟ ସହର ପଞ୍ଚାୟତ   ଅଟେ । ଏହା ତାମିଲନାଡୁର ଥେ ନିଲ୍ଗିରିସ୍ ଜିଲ୍ଲାରେ ଅବସ୍ଥିତ । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ଓ ' ଭ୍ୟାଲି ସହରର ମୋଟ ଜନସଂଖ୍ୟା ୨୪୮୦୦ ଅଟେ । ସେଥି ମଧ୍ୟରୁ ୪୯.୯୬% ଜଣ ପରୁଷ ହୋଇଥିବା ବେଳେ ୫୦.୦୪% ଜଣ ନାରୀ ଅଟନ୍ତି । ଓ ' ଭ୍ୟାଲିର ସାକ୍ଷରତା ହାର ୭୦.୨୭% ଅଟେ । ଏହା ଜାତୀୟ ହାରଠାରୁ ୫.୪୩% ପ୍ରତିଶତ କମ ଅଟେ । ସେଥିରୁ ୩୮.୩୮% ପ୍ରତିଶତ ପୁରୁଷ ଓ ୩୧.୯୦% ନାରୀ ଅଟନ୍ତି । ୧୩.୦୮% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ତାମିଲ ଓ ' ଭ୍ୟାଲିର ସରକାରୀ ଭାଷା ଅଟେ ।
ଛାଞ୍ଚ: କାଂଗଳ ଶିଳାଲେଖ ଏକ 732 ମସିହାର ଜାଭାଜିଜ ସିଲଲେଖ , ଯାହା କେନ୍ଦ୍ରୀୟ ଜାଭାର ମାଗେଲାଙ୍ଗ ଋଜେଂସୀ , ସାଲେମସ୍ଥିତ କୁଡିଲୁବି ଗ୍ରାମରେ ଥିବା ଗୁରୁଙ୍ଗ ୱୁକିର ମନ୍ଦିର ପରିସରରେ ଅବିଷ୍କୃତ ହେଇଥିଲା । ଏହି ଲେଖା ସଂସ୍କୃତ ଭାଷାରେ ପଲଲାୱା ଲିପିରେ ଲେଖାଯାଇଥିଲା । ଏହା ଜଣେ ସଞ୍ଜୟଙ୍କ ନାମରେ ଥିଲା ଓ ସେ ସେଥିରେ ନିଜକୁ ମେଡଙ୍ଗ ଅଞ୍ଚଳର ସର୍ବୋଛ ଶାସକ ବୋଲି ଘୋଷଣା କରିଥିଲେ । ଲେଖନ ବିଷୟବସ୍ତୁ ଲେଖାରେ ସଞ୍ଜୟଙ୍କଦ୍ୱାରା କୁଞ୍ଜରକୁଞ୍ଜ ଦେଶରେ ଶିବ ଲିଙ୍ଗ ସ୍ଥାପନ କରିବା ପାଇଁ ଆଦେଶ ଦେଇଥିବା କଥା ଉଲ୍ଲେଖ ରହିଛି ।ଏହା ଜାଭା ଦ୍ୱିପରେ ସ୍ଥାପିତ ହେଇଥିବା କଥା ଲେଖା ଯାଇଛି । ଏଥିରେ ଜାଭା ବିଷୟରେ ଏହା ଏକ ଗଶଯ ଶ୍ୟାମଳ ଓ ସ୍ୱର୍ଣ ରେ ପରିପୂର୍ଣ ସ୍ଥାନ ବୋଲି ବର୍ଣ୍ଣନା କରାଯାଇଛି । ଏଥିରେ ପୁଣି ଲେଖା ରହିଛି ଯେ ଯବଦ୍ୱୀପ ଅନେକ କାଳରୁ ବିଜ୍ଞ ଓ ବଳିଷ୍ଠ ଶାସକ ରାଜା ସନ୍ନାଙ୍କଦ୍ୱାରା ଶାସିତ ହାଉଥିଲା ଓ ତାଙ୍କ ଅନ୍ତେ ବିଚ୍ଛିନ୍ନ ହେଇଯାଇଥିଲା । ସେହି ସମୟରେ ସନ୍ନାଙ୍କ ଭଗିନୀ ସନ୍ନାହାଙ୍କ ପୁତ୍ର ସଞ୍ଜୟ ରାଜଗାଦି ଅଧିଗ୍ରହଣ କରିଥିଲେ । ସଞ୍ଜୟ ପବିତ୍ର ଗ୍ରନ୍ଥ ବିଦ୍ୟା , ସାମରିକ କଳାରେ ଧୁରନ୍ଧର ଥିଲେ ଓ ସାମରିକ ଶକ୍ତିର ପ୍ରଦର୍ଶନ କରିଥିଲେ । ସେ ନିକଟବରତି ଅଞ୍ଚଳ ସବୁ ବିଜଯ କଳା ପରେ ଶାନ୍ତି ଓ ସମୃଦ୍ଦି ସହ ଶାସନ କରିଥିଲେ । ଏହି ସିଲାଲେଖ  "କୁଞ୍ଜରକୁଞ୍ଜ-ଦେଶ " , ଯାହାର ଅର୍ଥ  "କୁଞ୍ଜର ଅଞ୍ଚଳର ସନ୍ୟାସୀ " କୁ ଭୁଝାଏ , ତାକୁ ଆଧାରିତ କରିଥାଏ । ଏହି କୁଞ୍ଜରଙ୍କୁ ଦକ୍ଷିଣ ଭାରତର ମହାମୁନି ଋଷି ଅଗସ୍ୟ ବୋଲି ଚିହ୍ନଟ କରାଯାଇଥାଏ । ରାମାୟଣରେ ରାମ , ସୀତା ଓ ଲକ୍ଷ୍ମଣ କୁଞ୍ଜରରେ ଥିବା ଆଶ୍ରମକୁ ଅଗସ୍ୟଙ୍କୁ ଭେଟିବାକୁ ଆସିଥିବା କଥା ଉଲ୍ଲେଖ ରହିଛି । କୌତୁହଳର ବିଷୟ ଏହା ଯେ ସଞ୍ଜୟ , ସନ୍ନା ଓ ସନ୍ନାହ ନାମ ସବୁ ପରବର୍ତୀ କାଳରେ  (16 ତମ ଶତାବ୍ଦୀରେ )ରଚିତ ଏକ ପୁସ୍ତକ  "କରିତା ପରହୟଙ୍ଗନ " ରେ ମଦ୍ୟ ଉଲ୍ଲେଖ ଥିବାର ଦେଖିବାକୁ ମିଳେ ।
ଏକ ପ୍ରାକୃତିକ ସଂଖ୍ୟା ଯାହାର ମାତ୍ର ଦୁଇଟି ଗୁଣାନୀୟକ ଯଥା;୧ ଏବଂ ସେହି ସଂଖ୍ୟା ନିଜେ ଅଛି, ସେହି ସବୁ ସଂଖ୍ୟା ମୌଳିକ ସଂଖ୍ୟା । । ପ୍ରାକୃତିକ ସଂଖ୍ୟା ଶ୍ରେଣିରେ ଯୌଗିକ ସଂଖ୍ୟା ସବୁକୁ  ( ୧ ବ୍ୟତୀତ ) ବାଦଦେଲେ ଅନ୍ୟସବୁ ହେବ ମୌଳିକ ସଂଖ୍ୟା  । ଉଦାହରଣ ସ୍ୱରୁପ ୧ଠାରୁ ୫୦ ମଧ୍ୟରେ ଥିବା ମୌଳିକ ସଂଖ୍ୟାଗୁଡ଼ିକ ହେଉଛି ୨, ୩, ୫, ୭, ୧୧, ୧୩, ୧୭, ୧୯, ୨୩, ୨୯, ୩୧, ୩୭, ୪୧, ୪୩ ଏବଂ ୪୭ । ମୌଳିକ ସଂଖ୍ୟା ସମ୍ପର୍କିତ କିଛି ତଥ୍ୟ ମୌଳିକ ସଂଖ୍ୟା ଗୁଡିକର କିଛି ଗାଣିତିକ ଧର୍ମ ହେଉଛି: ଶୁନ  (୦ ) ଏବଂ ୧ ମୌଳିକ ସଂଖ୍ୟା ନୁହେଁ  । ୨ ଏକମାତ୍ର ଯୁଗ୍ମ ମୌଳିକ ସଂଖ୍ୟା । ୫ରୁ ଅଧିକ ଯେ କୌଣସି ମୌଳିକ ସଂଖ୍ୟାର ଶେଷ ଅଙ୍କ ୫ ନୁହେଁ, ଅର୍ଥାତ ୫ରୁ ବୃହତ୍ତର କୌଣସି ମୌଳିକ ସଂଖ୍ୟା ୫ଦ୍ୱାରା ବିଭାଜ୍ୟ ନୁହେଁ । ଦୁଇଟି ମୌଳିକ ସଂଖ୍ୟା ମଧ୍ୟରେ ଯଦି ୧ ବ୍ୟତୀତ ଅନ୍ୟ ସାଧାରଣ ଗୁଣନୀୟକ ନଥାନ୍ତି, ତେବେ ସେହି ଦୁଇ ମୌଳିକ ରାଶିକୁ ପରସ୍ପର ମୌଳିକ କହନ୍ତି । ଦୁଇଟି ମୌଳିକ ସଂଖ୍ୟା ମଧ୍ୟରେ ଅନ୍ତର ୨ ରହିଲେ ସେହି ଦୁଇଟି ସଂଖ୍ୟାକୁ ଯମଜ ମୌଳିକ କହନ୍ତି । ମୌଳିକ ସଂଖ୍ୟା ନିର୍ଣ୍ଣୟ ପଦ୍ଧତି ଏରାଟୋସ୍ଥେନିସ ନାମକ ଗ୍ରୀକ ଗଣିତଜ୍ଞ ୧ଠାରୁ ଏକ ନିର୍ଦ୍ଦିଷ୍ଟ ସଂଖ୍ୟାସୀମା ମଧ୍ୟରେ ଥିବା ମୌଳିକ ସଂଖ୍ୟାଗୁଡ଼ିକ ବାହାର କରିବା ପାଇଁ ଏକ ପ୍ରକ୍ରିୟା ନିର୍ଣ୍ନୟ କରିଯାଇଅଛନ୍ତି । ଏହାକୁ ଏରାଟୋସ୍ଥେନିସଙ୍କ ଚାଲୁଣୀ ମଧ୍ୟ କୁହାଯାଇଥାଏ । ଏହି ପ୍ରକ୍ରିୟାରେ ୧ଠାରୁ ୧୨୦ ମଧ୍ୟରେ ସମସ୍ତ ଗଣନ ସଂଖ୍ୟା ମଧ୍ୟରୁ ମୌଳିକ ସଂଖ୍ୟା ସବୁ ବାହାର କରିବା ପଦ୍ଧତି ଏହିଭଳି: ଗୋଟିଏ ୧୦   ୧୨ ଆକାର ବିଶିଷ୍ଟ ଚାଲୁଣୀ ବା ଜ୍ୟାମିତିକ କ୍ଷେତ୍ର କରାଯାଉ, ଯେଉଁଥିରେ ୧ଠାରୁ ୧୨୦ ଯାଏଁ ସମସ୍ତ ଗଣନ ସଂଖ୍ୟା କ୍ରମାନ୍ୱୟରେ ଲେଖାଯିବ । ବର୍ତ୍ତମାନ ଲିଖିତ ସଂଖ୍ୟାମାନଙ୍କ ମଧ୍ୟରୁ ୨ (ପ୍ରଥମ ମୌଳିକ ସଂଖ୍ୟା)ରୁ ବଡ଼ ତଥା ୨ର ସମସ୍ତ ଗୁଣିତକ ମାନକୁ ବାଦ୍‌ ଦିଅ  । ତାପରେ ୩  (ଦ୍ୱିତୀୟ ମୌଳିକ ସଂଖ୍ୟା)ରୁ ବଡ଼ ତଥା ୩ର ସମସ୍ତ ଗୁଣିତକ ମାନକୁ ବାଦ୍‌ ଦିଅ  । ତାପରେ ୫  (ତୃତୀୟ ମୌଳିକ ସଂଖ୍ୟା)ରୁ ବଡ଼ ତଥା ୫ର ସମସ୍ତ ଗୁଣିତକ ମାନକୁ ବାଦ୍‌ ଦିଅ  । ତାପରେ ୭  (ଚତୁର୍ଥ ମୌଳିକ ସଂଖ୍ୟା)ରୁ ବଡ଼ ତଥା ୭ର ସମସ୍ତ ଗୁଣିତକ ମାନକୁ ବାଦ୍‌ ଦିଅ  । ଏହି ପ୍ରକ୍ରିୟା ପରବର୍ତ୍ତୀ ମୌଳିକ ସଂଖ୍ୟାମାନଙ୍କ ପାଇଁ  ( ୧୧, ୧୩, ୧୭ ଇତ୍ୟାଦି ) ମଧ୍ୟ ଲାଗୁ କରାଯାଉ  । ଏହିପରିଭାବେ ସମସ୍ତ ଯୌଗିକ ସଂଖ୍ୟା ବାଦ ହୋଇଯିବାପରେ ପରିଶେଷରେ ୧ ବ୍ୟତୀତ ସମସ୍ତ ଅବଶେଷ ସଂଖ୍ୟା ହେବେ ମୌଳିକ ସଂଖ୍ୟା ।
ଅଭିଜିତ ମଜୁମଦାର  (ଜନ୍ମ : ୧୧ ସେପ୍ଟେମ୍ବର ୧୯୭୧) ଜଣେ ଓଡ଼ିଆ କଥାଚିତ୍ର ସଙ୍ଗୀତ ନିର୍ଦ୍ଦେଶକ ଓ ଗାୟକ  । ୨୦୦୦ ମସିହାରେ ସେ ଓଡ଼ିଆ କଥାଚିତ୍ର ଜଗତରେ ସଙ୍ଗୀତ ନିର୍ଦ୍ଦେଶନା ଦେବା ଆରମ୍ଭ କରିଥିଲେ । ସେ ଓଡ଼ିଆ କଥାଚିତ୍ର ସମେତ ଓଡ଼ିଆ ଆଧୁନିକ ଆଲବମ୍, ଭଜନ, ସମ୍ବଲପୁରୀ ଆଲବମ୍, ଓଡ଼ିଆ ଧାରାବାହିକ ଆଦିର ଗୀତ ନିର୍ମାଣ କରନ୍ତି । ୧୯୯୧ ମସିହାରେ ଅଭିଜିତ ପ୍ରଥମ କରି ସଙ୍ଗୀତ ଜଗତରେ କାର୍ଯ୍ୟ କରିବା ଆରମ୍ଭ କରିଥିଲେ । ତାଙ୍କ ନିର୍ଦ୍ଦେଶିତ ପ୍ରଥମ ସମ୍ବଲପୁରୀ ଆଲବମ୍ ଥିଲା ଦକ୍ସି ଗଲା । ବୃତ୍ତି ଅଭିଜିତ ମଜୁମଦାର ପ୍ରଥମେ ସମ୍ବଲପୁରୀ ଗୀତରେ କାମ କରିବା ଆରମ୍ଭ କରିଥିଲେ ଏବଂ ପରେ ସେ ଓଡ଼ିଆ କଥାଚିତ୍ର ଜଗତରେ କାର୍ଯ୍ୟ କରିବା ଆରମ୍ଭ କରିଥିଲେ । ସେ ଓଡ଼ିଆ ଚଳଚ୍ଚିତ୍ର, ଆଲବମ୍ ଏବଂ ସମ୍ବଲପୁରୀ ଇଣ୍ଡଷ୍ଟ୍ରି ପାଇଁ ୭୦୦ରୁ ଅଧିକ ଗୀତ ନିର୍ମାଣ କରିଛନ୍ତି । କଥାଚିତ୍ର ଓ ଆଲବମ୍ ବ୍ୟତୀତ ଅଭିଜିତ କିଛି ଦୂରଦର୍ଶନରେ କାର୍ଯ୍ୟ କରିଛନ୍ତି । ସେ ଏମ୍.ବି.ସି. ଟିଭିରେ ଅନ୍ତାକ୍ଷରୀ କାର୍ଯ୍ୟକ୍ରମର ଉପସ୍ଥାପକ ତଥା ବିଚାରକ ଭାବରେ କାର୍ଯ୍ୟ କରିଥିଲେ । ତରଙ୍ଗ ଟିଭିରେ ମେଲୋଡି ନାଇଟ୍‌ସ୍ ଉଇଥ୍ ଅଭିଜିତ୍ ମଜୁମଦାର, ଲକ୍‌ଡାଉନ୍ ଅନ୍ତାକ୍ଷରୀ, ବ୍ୟାଣ୍ଡ୍ ବାଜା ବାରାତ୍ ଉଇଥ୍ ଅଭିଜିତ ମଜୁମଦାର ଭଳି କାର୍ଯ୍ୟକ୍ରମର ଉପସ୍ଥାପନା କରିଛନ୍ତି ।
ଟ୍ରାଇପୋଫୋବିଆ ଏକ ପ୍ରକାର ଭୟ ଯେଉଁଥିରେ ରୋଗୀ ଛୋଟ ଛିଦ୍ର କିମ୍ବା ଆବୁ ଦେଖିଲେ ବିରକ୍ତି ପ୍ରକାଶ କରନ୍ତି ବା ଘୃଣା କରନ୍ତି । ଲକ୍ଷଣ ମଧ୍ୟରେ ବିରକ୍ତି, ଘୃଣା, ଭୟ କିମ୍ବା ଉଦ୍‌ବେଗ ପ୍ରକାଶ କରନ୍ତି । ଅଇ କିମ୍ବା ଗଲୁ ମଧ୍ୟ ହୋଇପାରେ । ଏକ କପ୍ କଫି ଉପରେ ହେଉଥିବା ଫୋଟକା, ମହୁଫେଣା, ପଦ୍ମ ମଞ୍ଜି ପୋଡ ଦେଖିଲେ ଟ୍ରିଗର ହୋଇଯାଏ । ଯଦିଓ ୨୦୧୮ ସୁଦ୍ଧା ଏହା ଏକ ପୃଥକ ମାନସିକ ବିକୃତି ଭାବରେ ସରକାରୀ ଭାବରେ ସ୍ୱୀକୃତିପ୍ରାପ୍ତ ନୁହେଁ, ଯଦି ଅତ୍ୟଧିକ ଭୟ ଏବଂ ଦୁଃଖ ସମୟରେ ଏହା ଘଟେ ତେବେ ଏହା ଏକ ନିର୍ଦ୍ଦିଷ୍ଟ ଫୋବିଆ ଭାବରେ ଚିହ୍ନଟ ହୋଇପାରେ । ଏହା ଅନୁମାନ କରାଯାଏ ଯେ ଏହା ବାହ୍ୟ ପରଜୀବୀ କିମ୍ବା ବିଷାକ୍ତ ପ୍ରାଣୀମାନଙ୍କ ବିରୁଦ୍ଧରେ ଏକ ବିବର୍ତ୍ତନଶୀଳ ପ୍ରତିରକ୍ଷା ଯାହା ଅତ୍ୟଧିକ ହୋଇଯାଇଛି। ଏକ୍ସପୋଜର ଥେରାପି ଏହାର ଏକ ସମ୍ଭାବ୍ୟ ଚିକିତ୍ସା ଅଟେ  ପଦ୍ମ ମଞ୍ଜି ପୋଡ ପରି ବସ୍ତୁ ଦେଖିବା ସମୟରେ କିଛି ମାତ୍ରାରେ ଲକ୍ଷଣ ପ୍ରାୟ ୧୬% ଲୋକଙ୍କଠାରେ ଦେଖାଯାଏ, ପୁରୁଷଙ୍କ ଅପେକ୍ଷା ମହିଳାମାନେ ଅଧିକ ପ୍ରଭାବିତ ହୁଅନ୍ତି । ଟ୍ରାଇପୋଫୋବିଆ ଶବ୍ଦଟି ଏକ ଅନଲାଇନ ଫୋରମରେ ଅଂଶଗ୍ରହଣକାରୀଙ୍କଦ୍ୱାରା ୨୦୦୫ ମସିହାରେ ଗୃହିତ ହୋଇଥିଲା । ଗ୍ରୀକ୍  "ଟ୍ରାଇପୋ"  ଅର୍ଥାତ୍  "ଛିଦ୍ରକାରୀ"  ଏବଂ  "ଫୋବୋସ୍"  ଅର୍ଥାତ୍  "ଭୟ"  ରଚନା କରାଯାଇଥିଲା। ୨୦୦୦ ଦଶକରେ ସୋସିଆଲ ମିଡିଆରେ ଏହା ଏକ ଲୋକପ୍ରିୟ ପ୍ରସଙ୍ଗ ହୋଇଗଲା । ୨୦୧୦ ମସିହାରେ ମନସ୍ତତ୍ତ୍ୱବିତ୍ ଜିଓ କୋଲ୍ ଏବଂ ଆର୍ନୋଲ୍ଡ ୱିଲକିନ୍ସଙ୍କଦ୍ୱାରା ଆନୁଷ୍ଠାନିକ ଅଧ୍ୟୟନ ଆରମ୍ଭ ହୋଇଥିଲା ।
ଦୀପା ସାହୁ ଜଣେ ଓଡ଼ିଆ କଥାଚିତ୍ର ଅଭିନେତ୍ରୀ । ସେ ମୁଖ୍ୟତଃ ଓଡ଼ିଆ କଥାଚିତ୍ରରେ ଅଭିନୟ କରୁଥିଲେ । ଦୀପା ୧୯୭୭ ମସିହାରେ ସୁନା ସଂସାର ଚଳଚ୍ଚିତ୍ର ଜରିଆରେ ଓଡ଼ିଆ କଥାଚିତ୍ର ଜଗତରେ ଅଭିନୟ କରିବା ଆରମ୍ଭ କରିଥିଲେ । ତାଙ୍କ ଅଭିନୀତ ଶେଷ ଚଳଚ୍ଚିତ୍ର ତୋ ଆଖି ମୋ ଆଇନା ୧୯୯୯ ମସିହାରେ ମୁକ୍ତିଲାଭ କରିଥିଲା । ପରିବାର ଦୀପା ସାହୁ ଓଡ଼ିଆ ସିନେ ଅଭିନେତ୍ରୀ ବର୍ଷା ପ୍ରିୟଦର୍ଶିନୀଙ୍କ ମାତା ।
୨୦୧୧   ଗ୍ରେଗୋରି ପାଞ୍ଜି ଅନୁସାରେ ଶନିବାର ଦିନ ଆରମ୍ଭ ହେଇଥିବା ଏକ ସାଧାରଣ ବର୍ଷ, ମସିହା  ଓ ଖ୍ରୀଷ୍ଟାବ୍ଦ  ମାନ୍ୟତା ଅନୁସାରେ 2011 ବର୍ଷ, 3 ଶହସ୍ରାବ୍ଦର 11 ବର୍ଷ, 21 ଶତାବ୍ଦୀର 11 ବର୍ଷ, ଏବଂ ୨୦୧୦ ଦଶକର 2 ବର୍ଷ ଥିଲା ।
ଶିଶୁ ଶ୍ରମିକ ନିରୋଧ ଦିବସ ପ୍ରତିବର୍ଷ ଜୁନ ମାସ ୧୨ ତାରିଖରେ ପାଳିତ ହୁଏ । ଏହି ଦିବସ ପାଳନ ମୁଖ୍ୟ ଉଦ୍ଦେଶ୍ୟ ହେଉଛି ବିଶ୍ୱ ସ୍ତରରେ ବାଳଶ୍ରମ ବିରୋଧରେ ଜନ ମତ ସୃଷ୍ଟି କରିବା । ଇତିହାସ ଅନ୍ତରାଷ୍ଟ୍ରୀୟ ଶ୍ରମ ସଂଗଠନ  ର ଉଦ୍ୟମରେ ୨୦୦୨ ମସିହାରୁ ଏହି ଦିବସ ପାଳନ କରାଯାଉଛି । ବିଶ୍ୱ ଶ୍ରମ ସଂଗଠନର ୧୩୮ତମ ଅବଂ ୧୮୨ତମ ସମ୍ମେଳନରେ ଏ ସଂପର୍କିତ ଘୋଷଣାନାମା ଗୃହିତ ହୋଇଛି । ଶିଶୁ ଶ୍ରମିକ ବିରୋଧରେ ନୋବେଲ ବିଜେତା କୈଳାସ ସତ୍ୟାର୍ଥୀ ତିନି ଦଶନ୍ଧୀ ଧରି ବଚ୍‌ପନ ବଚାଓ ଆନ୍ଦୋଳନ ଚଳାଇଛନ୍ତି ।
ଜଟଣୀ ହେଉଛି ଭାରତ ଅନ୍ତର୍ଗତ ଓଡ଼ିଶାର ଖୋର୍ଦ୍ଧା ଜିଲ୍ଲାରେ ଥିବା ଏକ, ସହର, ତହସିଲ  (ତାଲୁକା) ଓ ଏକ ବିଜ୍ଞାପିତ ଅଞ୍ଚଳ ପରିଷଦ  । ଏହା ମଧ୍ୟ ଓଡ଼ିଶାର ଏକ ଶକ୍ତିପୀଠ ରୁପେ ପ୍ରସିଦ୍ଧି ଲାଭ କରିଅଛି । ଏହି ସ୍ଥାନଟି ଓଡ଼ିଶା ଇତିହାସରେ ପ୍ରସିଦ୍ଧ । ଏହି ସ୍ଥାନଟି ଭୋଈବଂଶ ସମୟରେ  (୧୫୪୨-୧୫୬୦)ବେଳେକୁ ପ୍ରସିଦ୍ଧ ଲାଭ କରିସାରିଥିଲା  ।
ଖାଦ୍ୟନଳୀ ରକ୍ତସ୍ରାବ  (ଇଂରାଜୀରେ  , ବା ), ପାଟିରୁ ଆରମ୍ଭ କରି ମଳାଶୟ ପର୍ଯ୍ୟନ୍ତ ଖାଦ୍ୟନଳୀର ଯେ କୌଣସି ସ୍ଥାନରୁ ରକ୍ତସ୍ରାବ ହେଲେ ଏହି ନାମ ଦିଆଯାଏ  । ଅଳ୍ପ ସମୟରେ ଉଲ୍ଲେଖନୀୟ ରକ୍ତସ୍ରାବ ହେଲେ ସ୍ଥାନ ବିଶେଷରେ ଲାଲ ରକ୍ତ ବାନ୍ତି, କଳା ରକ୍ତ ବାନ୍ତି, କଳା ଝାଡ଼ା ନାମ ଦିଆଯାଇ ଥାଏ । ଲମ୍ବା ସମୟ ଧରି ଅଳ୍ପ ରକ୍ତସ୍ରାବ ହେଲେ ଲୌହ ଅଭାବ ଆନିମିଆ ହୋଇ ଥକ୍କାଣ, ହୃତ୍‌ପିଣ୍ଡ ସମ୍ବନ୍ଧିୟ ଛାତି ଯନ୍ତ୍ରଣା ହୁଏ । ଅନ୍ୟ ଲକ୍ଷଣ ମଧ୍ୟରେ ପେଟରେ କଷ୍ଟ, ଛୋଟ ଶ୍ୱାସକ୍ରିୟା, ଶେତା ଚର୍ମ ଓ ଅଚେତ ଇତ୍ୟାଦି ହୁଏ । ବେଳେ ବେଳେ ସ୍ୱଳ୍ପ ପରିମାଣର ରକ୍ତସ୍ରାବ ହେଲେ ମଧ୍ୟ ଲକ୍ଷଣହୀନ ରହେ । ରକ୍ତସ୍ରାବ ମୂଖ୍ୟତଃ ଦୁଇ ପ୍ରକାର ହୁଏ ଯଥା ଉର୍ଦ୍ଧ୍ୱ ଖାଦ୍ୟନଳୀ ରକ୍ତସ୍ରାବ ଓ ନିମ୍ନ ଖାଦ୍ୟନଳୀ ରକ୍ତସ୍ରାବ । ଅମ୍ଳ ରୋଗ ବା ପେପଟିକ ଅଲସର ରୋଗ, ସିରୋସିସ ଓ କର୍କଟ ଯୋଗୁ ଏସୋଫେଜିଆଲ ଭାରିସେସ ହେବା କାରଣରୁ ସାଧାରଣତଃ ଉର୍ଦ୍ଧ୍ୱ ଖାଦ୍ୟନଳୀ ରକ୍ତସ୍ରାବ ହୁଏ । ଅର୍ଶ, କର୍କଟ ଓ ଇନଫ୍ଲାମେଟରି ବାୱେଲ ରୋଗ ହେଲେ ନିମ୍ନ ଖାଦ୍ୟନଳୀ ରକ୍ତସ୍ରାବ ହୋଇପାରେ । ରୋଗ ଇତିହାସ, ରୋଗୀର ଶାରୀରିକ ପରୀକ୍ଷା ଓ ରକ୍ତ ପରୀକ୍ଷା କରି ଏହି ରୋଗ ନିର୍ଣ୍ଣୟ କରାଯାଏ । ମଳ ଓକଲ୍ଟ ରକ୍ତ ପରୀକ୍ଷା କରି ଅଳ୍ପ ପରିମାଣର ରକ୍ରସ୍ରାବ ଚିହ୍ନଟ କରାଯାଏ । ଏଣ୍ଡୋସ୍କୋପି ପରୀକ୍ଷା କରି ଉଭୟ ଉର୍ଦ୍ଦ୍ୱ ଓ ନିମ୍ନ ଖାଦ୍ୟନଳୀରେ ରକ୍ତସ୍ରାବ ହେଉଥିବା ସ୍ଥାନ ଚିହ୍ନଟ କରାଯାଏ । ତ‌ଥାପି ଚିହ୍ନଟ ହୋଇ ନ ପାରିଲେ ମେଡିକାଲ ଇମେଜିଙ୍ଗ ଆବଶ୍ୟକ ହୁଏ । ପ୍ରାରମ୍ଭରେ ରୋଗୀକୁ ପୁନରୁଜ୍ଜୀବିତ   କରିବା ନିମନ୍ତେ ଶୀରା ମାଧ୍ୟମ ତରଳପଦାର୍ଥ ଓ ରକ୍ତ ଟ୍ରାନ୍ସଫ୍ୟୁଜନ ଆବଶ୍ୟକ ହୁଏ । ଅଧିକାଂଶ ସମୟରେ ରକ୍ତ ଟ୍ରାନ୍ସଫ୍ୟୁଜନ ଦେବାକୁ ସୁପାରିସ କରାଯାଏ ନାହିଁ ଯଦି ରକ୍ତ ହେମୋଗ୍ଲୋବିନ ୭୦ରୁ ୮୦ ଗ୍ରା/ଲି.ରୁ ବେଶୀ ଅଛି । କେତେକ କ୍ଷେତ୍ରରେ ପ୍ରୋଟୋନ ପମ୍ପ ଇନହିବିଟର, ଓକ୍ଟରିଓଟାଇଡ ଓ ଆଣ୍ଟିବାୟୋଟିକ ଆବଶ୍ୟକ ପଡ଼ିପାରେ । ଏସୋଫେଜିଆଲ ଭାରିସେସ ଥିଲେ ଓ ଏହି ଉପଚାର କାର୍ଯ୍ୟକାରୀ ନ ହେଲେ ଏସୋଫେଜିଅଲ ବେଲୁନ ଦିଆଯାଇ ପାରେ । ୨୪ ଘଣ୍ଟା ମଧ୍ୟରେ ଉର୍ଦ୍ଧ୍ୱ ଏଣ୍ଡୋସ୍କୋପି କିମ୍ବା କୋଲୋନୋସ୍କୋପି କରି ରୋଗ ନିର୍ଣ୍ଣୟ ତ‌ଥା ଚିକିତ୍ସା କରିବାକୁ ସୁପାରିସ କରାଯାଏ । ନିମ୍ନ ଖାଦ୍ୟନଳୀ ରକ୍ତସ୍ରାବ ଅପେକ୍ଷା ଉର୍ଦ୍ଧ୍ୱ ଖାଦ୍ୟନଳୀ ରକ୍ତସ୍ରାବ ଅଧିକ ସାଧାରଣ ଭାବେ ହୁଏ । ପ୍ରତି ୧୦୦,୦୦୦ ବୟସ୍କ ଲୋକରେ ୫୦ ରୁ୧୫୦ ଲୋକଙ୍କର ଉର୍ଦ୍ଧ୍ୱ ଖାଦ୍ୟନଳୀ ରକ୍ତସ୍ରାବ ହୁଏ । ପ୍ରତି ୧୦୦,୦୦୦ ଲୋକରେ ନିମ୍ନ ଖାଦ୍ୟନଳୀ ରକ୍ତସ୍ରାବ ସଂଖ୍ୟା ୨୦ରୁ ୩୦ ହୁଏ । ଆମେରିକାରେ ଏହା ଯୋଗୁ ପ୍ରତିବର୍ଷ ୩୦୦,୦୦୦ ଡାକ୍ତରଖାନା ଆଡମିସନ ହୁଏ । ଏହି ରୋଗ ଯୋଗୁ ମୃତ୍ୟୁ ହାର ୫ %ରୁ ୩୦ % ହୁଏ । ପୁରୁଷମାନଙ୍କର ଅଧିକ ଖାଦ୍ୟନଳୀ ରକ୍ତସ୍ରାବ ହୁଏ ଓ ବୟସ ବଢ଼ିବା ସାଙ୍ଗେ ସାଙ୍ଗେ ଏହି ସଙ୍କଟ ବଢ଼େ ।
ବିଜ୍ଞାନ  ବିଶେଷ ଜ୍ଞାନ   ବା : ରୁ ଆସିଅଛି ଯାହାର ଅର୍ଥ  "ଜ୍ଞାନ"  ବିଶ୍ୱର ଏକ ଜ୍ଞାନକୁ ଏକ ଉପଯୁକ୍ତ ପରଖାଯାଇ ପାରୁଥିବା ବୈଜ୍ଞାନିକ ସିଦ୍ଧାନ୍ତ ଓ ଅନୁମାନ ସହ ପ୍ରମାଣ କରାଯାଇପାରୁଥିବା ବ୍ୟବସ୍ଥା । ପୂର୍ବେ ବିଜ୍ଞାନ ଅଧିକ ଦର୍ଶନ ପର୍ଯବେଶିତ ଥିଲା । ଉପକ୍ରମ ବିଜ୍ଞାନ ହେଉଛି ଏକ ସୁବ୍ୟବସ୍ଥିତ ପ୍ରଣାଳୀ ଯାହାଦ୍ୱାରା ବିଶ୍ୱର ସମସ୍ତ ପଦାର୍ଥ ଓ ବସ୍ତୁମାନଙ୍କ ବିଷୟରେ ଆଲୋଚନା, ପରୀକ୍ଷା, ଗବେଷଣା, ଅନୁମାନ ଏବଂ ପଠନ କରାଯାଇଥାଏ । ଆଧୁନିକ ଯୁଗରେ ବିଜ୍ଞାନ କହିଲେ ସାଧାରଣତଃ କିଛି ଶିଖିବା ଶୈଳୀକୁ ବୁଝାଇଥାଏ ପ୍ରକାର ଆଧୁନିକ ବିଜ୍ଞାନ ସାଧାରଣତ ତିନୋଟି ପ୍ରମୁଖ ଶାଖାରେ ବିଭକ୍ତ: ପ୍ରାକୃତିକ ବିଜ୍ଞାନ, ସାମାଜିକ ବିଜ୍ଞାନ ଏବଂ ଆନୁଷ୍ଠାନିକ ବିଜ୍ଞାନ  ପ୍ରାକୃତିକ ବିଜ୍ଞାନ ପର୍ଯ୍ୟବେକ୍ଷଣ ଏବଂ ପରୀକ୍ଷଣରୁ ଉଧୃତ ପ୍ରମାଣ ଉପରେ ଆଧାର କରି ପ୍ରାକୃତିକ ଘଟଣାଗୁଡ଼ିକର ବର୍ଣ୍ଣନା, ପୂର୍ବାନୁମାନ ଏବଂ ବ୍ୟାଖ୍ୟା ସହିତ ଜଡ଼ିତ  ସାମାଜିକ ବିଜ୍ଞାନ ସମାଜ ଏବଂ ବ୍ୟକ୍ତିବିଶେଷ ମଧ୍ୟରେ ସମ୍ପର୍କ ସହିତ ଜଡ଼ିତ  ଆନୁଷ୍ଠାନିକ ବିଜ୍ଞାନ ଅଧ୍ୟୟନରେ ଆନୁଷ୍ଠାନିକ ବିଜ୍ଞାନ ଜଡ଼ିତ  ପଦାର୍ଥ ବିଜ୍ଞାନ ପଦାର୍ଥ ବିଜ୍ଞାନକୁ ବସ୍ତୁ ବିଜ୍ଞାନ ମଧ୍ୟ କୁହାଯାଏ। ପଦାର୍ଥମାନଙ୍କର ଗତି, ଶକ୍ତି, ବଳ ସମ୍ବନ୍ଧରେ ବିଜ୍ଞାନର ଏହି ବିଷୟ ବିସ୍ତୃତି ପ୍ରଦାନ କରିଥାଏ। ରସାୟନ ବିଜ୍ଞାନ ଯଦିଓ ଉଭୟ ପଦାର୍ଥ ବିଜ୍ଞାନ ଓ ରସାୟନ ବିଜ୍ଞାନ ପଦାର୍ଥମାନଙ୍କ ବିଷୟରେ ଆମକୁ ଜ୍ଞାନ ଦେଇଥାନ୍ତି, ରସାୟନ ବିଜ୍ଞାନ ପଦାର୍ଥମାନଙ୍କର ଗଠନ, ଗୁଣ, ପରିବର୍ତ୍ତନ, ପ୍ରତିକ୍ରିୟାଶୀଳତା ଉପରେ ଆଧାରିତ। ଉଦ୍ଭିଦବିଜ୍ଞାନ ଜୀବମାନଙ୍କୁ ସାଧାରଣତଃ ଉଦ୍ଭିଦ ଓ ପ୍ରାଣୀ ଏହି ଦୁଇ ଭାଗରେ ବିଭକ୍ତ କରାଯାଏ। ଉଦ୍ଭିଦ ବିଜ୍ଞାନ ହେଉଛି ଜୀବ ବିଜ୍ଞାନର ସେହି ଅଂଶ ଯାହା ଉଦ୍ଭିଦମାନଙ୍କ ବିଷୟରେ ବିଶଦ ଜ୍ଞାନ ପ୍ରଦାନ କରିଥାଏ। ପ୍ରାଣୀ ବିଜ୍ଞାନ ଜୀବ ବିଜ୍ଞାନର ଅନ୍ୟ ଅର୍ଦ୍ଧେକ ଅଂଶ ହେଉଛି ପ୍ରାଣୀମାନଙ୍କ ଉପରେ ଆଧାରିତ ପ୍ରାଣୀ ବିଜ୍ଞାନ। ଗଣିତ ଗଣିତର ଏକ ସର୍ବାନୁସମ୍ମତ ସଂଜ୍ଞା ନାହି । ସଂଖ୍ୟା ଗଣିତ, ବୀଜ ଗଣିତ, ଜ୍ୟାମିତି, ପରିସଂଖ୍ୟାନ ଏବଂ ଗାଣିତିକ ବିଶ୍ଳେଷଣ ପରି ବିଷୟଗୁଡ଼ିକର ଅଧ୍ୟୟନକୁ ଗଣିତରେ ଅନ୍ତର୍ଭୁକ୍ତ କରାଯାଏ  ମନୋବିଜ୍ଞାନ ମନୋବିଜ୍ଞାନକୁ ମନସ୍ତତ୍ତ୍ୱ ମଧ୍ୟ କୁହାଯାଏ। ଆଗରୁ ଏହା ଦର୍ଶନର ଅଂଶ ଥିଲେ ମଧ୍ୟ ପରେ ଏହାକୁ ବିଜ୍ଞାନର ସଂଜ୍ଞା ଦିଆଗଲା। ସାମାଜିକବିଜ୍ଞାନ ସମାଜବିଜ୍ଞାନ ହେଉଛି ମାନବ ଆଚରଣର ଅଧ୍ୟୟନ  ସମାଜବିଜ୍ଞାନ ସାମାଜିକ ଆଚରଣ, ସମାଜ, ସାମାଜିକ ସମ୍ପର୍କର ଢାଞ୍ଚା, ସାମାଜିକ ପାରସ୍ପରିକ କ୍ରିୟା, ଏବଂ ଦୈନନ୍ଦିନ ଜୀବନକୁ ଘେରି ରହିଥିବା ସଂସ୍କୃତିକୁ ବିଶ୍ଳେଷଣ କରେ  ପ୍ରାକୃତିକବିଜ୍ଞାନ ବୈଜ୍ଞାନିକ ପ୍ରଣାଳୀ ବିଜ୍ଞାନର ଅଧ୍ୟୟନ ଓ ଅଭିବୃଧି ମୁଖ୍ୟତଃ କେତୋଟି ପ୍ରାଥମିକ ସୋପାନକୁ ଅନୁସରଣ କରିଥାଏ । ସେଗୁଡିକ ହେଲା :- ତଥ୍ୟସଂଗ୍ରହ ଏହା ପ୍ରାଥମିକ ସୋପାନ ।ଏହି ସୋପାନରେ ଆଗରୁ ଥିବା ତଥ୍ୟଗୁଡିକୁ ସଂଗ୍ରହ କରାଯାଇଥାଏ । ତର୍ଜମା ସଂଗୃହିତ ତଥ୍ୟଗୁଡିକୁ ତର୍ଜମା କରାଯାଏ । ଅନୁମାନ କୌଣସି ଏକ ଦିଗରେ ଥିବା ତର୍ଜମାକୁ ବିଚାରକୁ ନିଆଯାଇ ଏକ ଅନୁମାନ ଲଗାଯାଇଥାଏ । ପରୀକ୍ଷା ଏହାପରେ ସେହି ଅନୁମାନ ପାଇଁ ପରୀକ୍ଷା କରାଯାଏ । ଉପସଂହାର ସମସ୍ତ ଯୁକ୍ତିଯୁକ୍ତକୁ ନେଇ ଶେଷରେ ଏକ ଉପସଂହାର ବାହାର କରାଯାଇଥାଏ ଯେଉଥିରେ ଏକ ନୂଆ ଉଦ୍ଭାବନ ବା ଆବିଷ୍କାର ଥାଏ ଟୀକା ଆଧାର ,  (2005). ,  (2005). : . 0199264791. 173262485. , .  (1999). : . 0465023959. 181597764. , .  (2005). , ., (2005). : . 0199264791. 173262485. ,  (1991).  " " . . : . , : { }:    1 :  . ,  (2007).  " " . : { }:   ;
ଏଡ଼ୱାର୍ଡ଼ସ ସିଣ୍ଡ୍ରୋମ  ( , 18) ଏକ ଜେନେଟିକ ବେମାରୀ   ଯାହା କ୍ରୋମୋଜୋମ ୧୮ର  ( 18) ତୃତୀୟ କପିର ଆଂଶିକ ବା ସମ୍ପୁର୍ଣ୍ଣ ଉପସ୍ଥିତି ଯୋଗୁ ହୁଏ  । ଏହାଦ୍ୱାରା ଶରୀରର ଅନେକ ଅଂଶ ପ୍ରଭାବିତ ହୁଏ । ଜନ୍ମ ସମୟରେ ଶିଶୁର ଆକାର ଛୋଟ   ହୁଏ ଓ ଜନ୍ମଗତ ହୃତ୍‌ପିଣ୍ଡ ତୃଟି   ଥାଏ । ଶିଶୁର ଛୋଟ ମୁଣ୍ଡ ଓ ଛୋଟ ନିମ୍ନ ହନୁ ହାଡ଼ ଥାଏ, ଆଙ୍ଗୁଳି ଗୁଡ଼ିକ ତଳ ଉପର ଛନ୍ଦି ହୋଇ ମୁଠା ଆକାରରେ ଥାଏ, ସାଂଘାତିକ ବୌଦ୍ଧିକ ପଙ୍ଗୁତ୍ୱ   ଥାଏ । ପ୍ରଜନନ‌କାରୀ ଜୀବକୋଷର   ତିଆରି ବେଳେ ବା ଭୃଣର   ବିକାଶ ସମୟରେ ସମସ୍ୟା ହୋଇଥିବା ଯୋଗୁ ଏହି ରୋଗ ହୁଏ । ମାଆର ବୟସ ବଢ଼ିବା ସ‌ହିତ ତାର ହେବାକୁ ଥିବା ଛୁଆର ଏହି ରୋଗ ହେବା ସମ୍ଭାବନା ଅଧିକ ହୋଇଯାଏ । ଏହା କ୍ୱଚିତ୍ ବଂଶାନୁକ୍ରମିକ    '   ହୋଇଥାଏ । ବେଳେ ବେଳେ ସମସ୍ତ ଜୀବକୋଷରେ ଅଧିକ କ୍ରୋମୋଜୋମ ନ ଥାଏ ଯାହକୁ ମୋଜାଇକ ଟ୍ରାଇସୋମି   କୁହାଯାଏ ଓ ଏହି କେଶ୍‌ ଅଳ୍ପ ସାଂଘାତିକ ହୁଏ । ଅଲଟ୍ରାସାଉଣ୍ଡ   ସାହାଯ୍ୟରେ ଏହି ରୋଗ ଥିବା ସନ୍ଦେହ କରାଯାଏ ଯାହା ଆମ୍ନିଓସେଣ୍ଟେସିସ   କରି ନିର୍ଣ୍ଣୟ କରାଯାଏ । ଏହି ରୋଗରେ କେବଳ ସାହାଯ୍ୟକାରୀ ଚିକିତ୍ସା   କରାଯାଏ । ଗୋଟିଏ ରୋଗା ଛୁଆ ଥିଲେ ଆଉ ଗୋଟିଏ ରୋଗା ଛୁଆ ହେବାର ସମ୍ଭାବନା ୧% ଥାଏ । ଜନ୍ମ ବେଳକୁ ତୃତୀୟ କ୍ରୋମୋଜୋମ   ଥିବା ଏହା ଦ୍ୱିତୀୟ ବେମାରୀ, ପ୍ରଥମ ସ୍ଥାନରେ ଡାଉନ ସିଣ୍ଡ୍ରୋମ ଅଛି । ପ୍ରତି ୫୦୦୦ ଜୀବନ୍ତ ଜନ୍ମ ହୋଇଥିବା ପିଲାଙ୍କ ମଧ୍ୟରୁ ଜଣକର ଏହି ରୋଗ ଥାଏ । ଏହି ରୋଗ ସ‌ହିତ ଜନ୍ମ ହୋଇଥିବା ଅଧିକାଂଶ ଶିଶୁ ଝିଅ ହୋଇଥାଆନ୍ତି । ଅଧିକାଂଶ ରୋଗୀ ଜନ୍ମ ପୁର୍ବରୁ ମରିଯାଆନ୍ତି । ଏକ ବର୍ଷ ବୟସ ପରେ ବଞ୍ଚିବା ହାର ମାତ୍ର ୭.୫% । ଜନ ହିଲଟନ ଏଡ଼ୱାର୍ଡ଼ସ ନାମାନୁସାରେ ଏହି ରୋଗର ନାମକରଣ ହୋଇଛି ଓ ସେ ସନ ୧୯୬୦ରେ ଏହି ରୋଗ ବିଷୟ ପ୍ରଥମେ ବର୍ଣ୍ଣନା କରିଥିଲେ ।